Gwarchodwyr a chrewyr iaith | O'r Pedwar Gwynt\nGwyn Griffiths & Meic Stephens\nFrancis Boutle Publishers, 1000tt, £30, Mehefin, 2017\nGwarchodwyr a chrewyr iaith\nTrafod ieithoedd llai-eu-defnydd yn Ostana, yr Eidal\nYng ngeiriau fy nghyfaill Matteo Ghiotto, mae Ostana’n wyrth. Rai blynyddoedd yn ôl daeth y pentref i sylw’r cyfryngau rhyngwladol pan anwyd y baban cyntaf ers deng mlynedd ar hugain yno. Nid oes ond un teulu’n byw yn y pentref yn barhaol er bod oddeutu 80 o deuluoedd yn byw yn y gymuned am ryw ran o’r flwyddyn. Adnewyddwyd yr adeiladau, daw sgïwyr yma yn y gaeaf a cherddwyr yn yr haf. Mae yma amgueddfa i goffáu’r dynion – a’r merched yn arbennig – a fu’n rhan o wrthsafiad yr Ail Ryfel Byd, a wal ddringo artiffisial frawychus i’r rheini sydd am baratoi i fynd i’r afael â’r Alpau Eidalaidd sy’n pwyso dros y pentref. Dyma hefyd gartref y Premio Ostana per Escrituras en lenga maire, sef ‘Gwobrau Ostana i rai sy’n ysgrifennu yn eu mamiaith’ – pobl sy’n ysgrifennu mewn ieithoedd llai-eu-defnydd, hynny yw, neu ieithoedd di-wladwriaeth.\nOstana, yr Eidal (Wkimedia Commons)\nMae yna fwy o ieithoedd lleiafrifol yn yr Eidal nag yn unrhyw wlad yn Ewrop, ac mae’r Alpau eu hunain yn frith o ieithoedd. Wedi’r Ail Ryfel Byd, mewn adwaith i bolisi Mussolini ar ‘Eidaleiddio’r’ wlad, penderfynodd y Weriniaeth warchod lleiafrifoedd ieithyddol. Yn anffodus ni phennodd y llywodraeth pa ieithoedd yn union fyddai’r rheini. Canlyniad hynny oedd rhoi statws arbennig i ieithoedd cenedlaethol y gwledydd a oedd yn ffinio’r Eidal – Ffrangeg yn Nyffryn Aosta, yr Almaeneg yn ne’r Tyrol ac ati. Ond doedd yna ddim statws i leiafrifoedd ieithyddol hanesyddol fel y Franco-Provençal, yr Ocsitaneg a’r Ladino. Dim ond yn 1999 y daeth hynny, pan basiwyd deddf a fyddai’n caniatáu’r un statws swyddogol iddynt â’r ieithoedd mwy o’u hamgylch. Roedd y ddeddfwriaeth hon yn ymdrin â'r defnydd o’r ieithoedd hynny mewn ysgolion, mewn gweinyddiaeth gyhoeddus ac yn y gyfraith. Diddorol nodi mai gan y comuni amministrativi, sy’n cyfateb i’n cynghorau cymuned ni, y mae’r hawl i ddeddfu pa ieithoedd a ddysgir yn yr ysgolion a pha rai a ddefnyddir yng ngweinyddiad y gymuned.\nSaif pentref Ostana yn uchel yn nyffryn y Po, rhan o’r Eidal lle siaredir Ocsitaneg. Hi yw hen iaith y trwbadwriaid, ac mae ei thiriogaeth yn ymestyn ar hyd rhan helaeth o dde Ffrainc, draw i’r Eidal ac i un cwm bach yng Nghatalwnia, y Val d’Aran. Mae iddi statws swyddogol yn yr Eidal ac yn y Val d’Aran ond nid yn Ffrainc. Yn rhanbarth y Piemonte (sef taleithiau Turin a Cuneo) y’i siaredir yn yr Eidal, a hynny mewn rhyw ddwsin o gymoedd mynyddig – rhyw 100 o gymunedau, â phoblogaeth o ryw 180,000, er nad pawb yn y mannau hyn sy’n ei siarad. Fe’i siaredir hefyd yn y Guardia Piemontese, yng nghymuned Calabria. Mae trigolion y cymoedd mynyddig hyn yn amlieithog – maent yn siarad Ocsitaneg, Ffrangeg, Piemontese ac Eidaleg. Ac mae Maer Ostana, Giacomo Lombardo, a ddaeth i’n cyfarfod ym maes awyr Turin i'n hebrwng i'r ŵyl, yn medru'r ieithoedd hyn i gyd – ynghyd â mymryn o Saesneg hefyd.\nEleni cynhaliwyd gŵyl Ostana am y nawfed tro a thros y blynyddoedd croesawyd ac anrhydeddwyd sgrifenwyr o genhedloedd a phobloedd mor amrywiol â Chwrdistan, y Maori, Tibet, y Ffrisiaid, Llydaw, y Cheyenne a Yoruba, yr unig iaith Affricanaidd i’w chynrychioli yn yr ŵyl hyd yma. Heb anghofio llu o ieithoedd bychain eraill Ewrop, wrth gwrs. Cyhoeddir cyfrol o’r cyflwyniadau bob blwyddyn sy’n cynnig golwg werthfawr ar y byd drwy lygaid lleiafrifoedd – os medrwch ddarllen Eidaleg.\nYmysg y rhai a anrhydeddwyd yn yr ŵyl eleni oedd Joséphine Bacon o Ganada sy’n sgrifennu mewn Innu ac yn Ffrangeg. Fe’i ganwyd yn 1947 yn Pessamit, tir a neilltuwyd ar gyfer y brodorion gwreiddiol ger aber yr afon Betsiamites. Yr Innu yw trigolion brodorol y rhan helaeth o ogledd-ddwyrain talaith Québec a rhannau dwyreiniol penrhyn Labrador. Am filoedd o flynyddoedd buont yn byw bywyd crwydrol, yn hela caribŵ, mŵs a cheirw ac yn pysgota. Mae rhai o’r llwythau arfordirol yn amaethu hefyd. Mae eu poblogaeth oddeutu 18,000 – rhyw 14,000 yn Québec, a’r gweddill yn Labrador.\nMor ddiweddar a hanner cyntaf yr 20fed ganrif, roeddent yn cael popeth yr oedd ei angen arnynt – yn fwyd, dillad, lloches ac offer – gan y caribŵ, anifail y mae iddo arwyddocâd diwylliannol mawr hefyd. Yna, yn y 1950au a’r 1960au, fe’u gorfodwyd i fynd i fyw mewn pentrefi a chymunedau a benwyd gan Lywodraeth Canada a’r Eglwys Gatholig. Wrth i’r llywodraeth ddwyn eu tiroedd ar gyfer mwyngloddio ac adeiladu ffyrdd, a boddi cymoedd i gyflenwi dŵr a thrydan, roedd y newid yn eu bywydau yn drawmatig ac yn achos lefelau uchel o alcoholiaeth a hunanladdiad. Er y byddai llawer yn dychwelyd i’r wlad, i hela a physgota, yn enwedig yn ystod y gwanwyn a’r hydref, aeth yn fwyfwy anodd iddynt wneud hynny, o ganlyniad i ddiflaniad eu tiriogaethau traddodiadol.\nDelwedd o'r gyfrol Explorations in the interior of the Labrador Peninsula, the country of the Montagnais and Nasquappe Indians, HIND, Henry Youle. Digideiddiwyd gan y Llyfrgell Brydeinig. Parth cyhoeddus.\nMae’r iaith Innu neu Ilnu (neu, yn fwy arferol, Montagnais) yn perthyn i grŵp iaith y Cree, ac nid oes ganddi unrhyw berthynas â ieithoedd yr Inuit (Escimos) cyfagos. Wrth i Ganada ddangos mwy o gydymdeimlad ac edifeirwch am y modd y bu iddynt drin y brodorion gwreiddiol – cyfeirir atynt bellach fel ‘First Nation’ – dechreuwyd recordio chwedlau’r Innu. Ymgymerodd Joséphine Bacon â’r gwaith o gyfieithu’r deunydd hwnnw i'r Ffrangeg. Yna, gan nad oedd yr iaith wedi cael ei hysgrifennu erioed, aeth ati i lunio orgraff, a dechrau ysgrifennu barddoniaeth ynddi gyda chyfieithiadau Ffrangeg. Mae hi’n mynnu nad bardd mohoni ond calon grwydrol, yn hytrach, sy’n adleisio lleisiau’r henoed a’u hynafiaid drwy gyfrwng barddoniaeth, addysgu, trwy ganu’r hen ganeuon a gwneud ffilmiau, a thrwy gyfieithu a dehongli. Daeth yn symbol o Québec. Gweithiodd oddi mewn i gymunedau brodorol yr Innu, ar y cyd â darlithio mewn prifysgolion, trefnu gweithdai, cyfieithu a chyhoeddi ei barddoniaeth a’i hatgofion. Derbyniodd anrhydeddau yng Nghanada ac yn rhyngwladol a chydnabyddiaeth am ei gwaith ar ffurf doethuriaeth gan Brifysgol Ottawa.\nYr ieuengaf i’w anrhydeddu yn Ostana eleni oedd Erlend O Nødtvedi o Norwy. Bu ei gwmnïaeth, fel cwmnïaeth Joséphine, yn arbennig o addysgiadol. Rhyfedd cyn lleied y mae rhywun yn ei wybod a’i ddeall am ieithoedd a diwylliannau eraill. Am ryw reswm, ni thybiwn y byddai yna lawer i’w ddysgu am wlad fel Norwy. I’r gwrthwyneb. Diolch i Erlend cefais ddarlun pur fanwl o gefndir ieithyddol – annisgwyl – y wlad.\nCeir dwy ffurf swyddogol ar Norwyeg ysgrifenedig, sef Bokmål (yn llythrennol ‘iaith llyfr’), neu weithiau Dano-Norwyeg, a Nynorsk (yn llythrennol ‘Norwyeg newydd’). Ceir dwy ffurf ysgrifenedig – answyddogol – arall hefyd, sef Riksmål (‘iaith y wladwriaeth’), sydd fwy neu lai yr un peth â Bokmål ond ychydig yn nes at Ddaneg. Y ffurf arall llall yw’r Høgnorsk (‘Norwyeg Uchel’), ffurf burach o Nynorsk.\nRhwng yr 16eg a’r 19eg ganrif, pan lywodraethid Norwy gan Ddenmarc, Daneg oedd yr iaith ysgrifenedig swyddogol. O ganlyniad datblygodd ffurf ysgrifenedig ar yr iaith Norwyeg ag iddi arlliw o'r Ddaneg. Yn hanesyddol felly, mae Bokmål yn ffurf ar Norwyeg a ddylanwadwyd gan y Ddaneg. Yn yr 1840au, daeth ieithegydd, bardd a llenor o’r enw Ivar Aasen i’r darlun. Mab i dyddynwyr tlawd o ddwyrain arfordirol Norwy oedd Aasen ond drwy ymdrech bersonol, addysgodd ei hun ac, ar ôl ymddihatru o ddyletswyddau tyddynnwr, aeth o gwmpas y wlad i gasglu geiriau tafodieithoedd dwyrain Norwy a chystrawennau nad oedd arnynt ddylanwad y Ddaneg. Yn 1848 cyhoeddodd ramadeg yn y Ddaneg o dafodieithoedd Norwy, Det Norske Folkesprogs Grammatik. Dilynwyd hynny yn 1850 gan ei eiriadur, yn y Ddaneg eto, o dafodieithoedd Norwy, Ordbog over det Norske Folkesprog. Aeth rhagddo wedyn i ddangos sut y gellid defnyddio’r iaith lenyddol – iaith a greodd i bob pwrpas – gan sgrifennu dramâu ynddi. Galwodd yr iaith yn Landsmaal – iaith y wlad. Ar sail hon y datblygodd Nynorsk (Norwyeg newydd), fel rhyw adwaith i’r Bokmål a’i dylanwadau Daneg.\nY mae gan Bokmål a Nynorsk statws gyfartal, fwy neu lai, er bod oddeutu 85% yn defnyddio Bokmål yn bennaf fel iaith ysgrifenedig bob dydd. Mae rhyw 5% yn defnyddio’r ddwy a thua 8% yn defnyddio Nynorsk yn bennaf. Ond mae’n werth nodi bod llawer o bobol y wlad yn siarad tafodieithoedd sy’n nes at Nynorsk na Bokmål. Ymdrech ofer fu ceisio uno’r ddwy iaith. Heddiw, mae Nynorsk yn iaith swyddogol mewn pedair o 19 sir Norwy, ac mewn nifer o fwrdeistrefi ym mhump o’r siroedd eraill. Mae’n ofynnol i gorfforaeth ddarlledu Norwy ddarlledu yn Bokmål ac yn Nynorsk, a disgwylir i holl asiantaethau’r llywodraeth gefnogi’r ddwy iaith ysgrifenedig. Fel yn achos llawer o ieithoedd llai-eu-defnydd, mae yna wrthwynebiad i’r defnydd o Nynorsk, yn arbennig gan Blaid Geidwadol Norwy. Nid yw myfyrwyr yn ddi-euog yn hyn o beth chwaith, a hwythau’n derbyn addysg yn y ddwy iaith.\nMae Erlend, a aned yn 1984, yn lladmerydd dros Nynorsk. Fe’i magwyd mewn ardal ger Bergen, yng ngogledd-orllewin y wlad. Derbyniodd ei addysg ffurfiol yn Bokmål ac ym Mhrifysgol Bergen cwblhaodd ei radd uwch ag astudiaeth o lenyddiaeth gogledd y wlad – lle y dechreuodd ymddiddori yn Nynorsk.\nO safbwynt artistig mae'n debyg i Erlend greu ei iaith lenyddol ei hun, gan fynd ati i ysgrifennu barddoniaeth sy’n cyfuno traddodiadau llenyddol, llên gwerin a chwedlau wedi eu gosod yn nhirweddau dramatig y ffiordau. Mae ei gerddi’n cyfuno Bokmål a Nynorsk, ffurfiau llenyddol hynafol a’r tafodieithol draddodiadol, ac maent yn dod at ei gilydd i greu barddoniaeth synhwyrus sy’n swynol i’r glust, er nad yn ddealladwy i mi wrth gwrs. Mae’n perfformio’r farddoniaeth yn rymus hefyd ac yn fynych ceir cyflwyniadau ar offeryn traddodiadol Norwy, yr hardingfele, math o ffidil addurnedig ag iddi wyth neu naw llinyn.\nYmddangosodd ei gasgliad cyntaf o gerddi, Harudes yn 2008, cyn i Bergens Beskrivelse gael ei chyhoeddi yn 2011, a Trollsuiten yn 2014. Barddoniaeth a iaith yw ei fyd. O sgwrsio gyda Birgit Hatlehol, Cyfarwyddwr Oslo Poesifilm – Gŵyl Farddoniaeth Ryngwladol Oslo – ac un o gefnogwyr mwyaf brwdfrydig Erlend, deuthum yn ymwybodol fod y bachgen difyr, diymhongar hwn yn ddawn lachar y disgwylir pethau mawr ganddo yn y dyfodol. Diymhongar? Wel, yn ôl Birgit, mae Erlend yn fardd a llenor uchelgeisiol dan yr wyneb. Yn yr hydref cyhoeddir ei nofel gyntaf ond chafodd neb ohonom wybod dim am ei chynnwys, ddim hyd yn oed Birgit.\nGwyn Griffiths yw cyd-olygydd y gyfrol The Old Red Tongue (gyda Meic Stephens) a gyhoeddwyd yn gynharach eleni gan wasg Francis Boutle (2017). Mae'n awdur bywgraffiad o'r heddychwr a'r gwladgarwr o'r bedwaredd ganrif ar bymtheg, Henry Richard (Francis Boutle, 2012). Cyhoeddodd hefyd lyfrau taith, cyfieithiadau o ddramâu o'r Lydaweg i'r Gymraeg, a chyfrolau eraill ar ddiwylliant Llydaw a Chymru.\nRhyfedd cyn lleied y mae rhywun yn ei wybod a’i ddeall am ieithoedd a diwylliannau eraill ...\nDyddiad cyhoeddi: 06·09·2017


Blog Dogfael: Y daith i Fflandrys - dydd Gwener (7)\nY daith i Fflandrys - dydd Gwener (7)\nTuag at Boezinge\nMynwent Essex Farm fyddai'r cyntaf o nifer o fynwentydd ar y daith heddiw. O Ieper dyma wneud ein ffordd tuag at Boezinge ac yn nes at fedd Hedd Wyn. Mae yntau wedi'i gladdu ym Mynwet Artillery Wood i'r dwyrain o bentref Boezinge.\nTaith o ryw 7km yw hi o Ieper i Boezinge, ac wrth droi oddi ar y ffordd fawr i gyfeiriad Pilkem a Langemark mae'n llawer tawelach. Prin bod car yn gyrru heibio inni yn wahanol i'r llif cyson ar y briffordd. Roedd y gwynt yn chwythu'n gryf wrth inni geisio chwilio am Fynwent Artillery Wood. Fe aethom heibio i'r troad y tro cyntaf a chael ein hunain yn Pilkem. Cafodd Hedd Wyn ei ladd mewn ymosodiad ar Gefn Pilkem, ond wrth edrych o gwmpas ar y gwastadedd o'n cwmpas doedd dim sôn am gefnen o unrhyw fath yn un man. Dyma droi 'nôl yn Pilkem i fynd i edrych unwaith eto am Fynwent Artillery Wood, a'r tro hwn dyma ei chael.\nGyferbyn â'r fynedfa mae dau dŷ cymharol newydd yn sefyll. Mae'n fy synnu i eu bod wedi cael caniatâd ar eu cyfer, ond efallai fod awdurdod cynllunio West-Vlaanderen wedi derbyn peth cyngor gan Geredigion!\nCladdwyd neu fe nodwyd enwau 1,307 o laddedigion Rhyfel Byd 1914-1918 yn y fynwent. Nifer ohonynt wedi marw yn y brwydro a fu o gwmpas camlas IJzer yn ardal Boezinge wrth i'r Almaenwyr gael eu gwthio yn ôl am Artillery Wood ym mrwydr Cefn Pilkem fis Gorffennaf 1917. Yn y frwydr honno y lladdwyd Hedd Wyn, neu E. H. Evans, ac yn y fynwent hon mae ei fedd yntau. Daethpwyd o hyd i'w fedd yn gymharol ddidrafferth gan fod cofrestr o'r holl feddau i'w chael yng nghadw mewn cwpwrdd yn y fynedfa i bob mynwent. Ac wrth ddod at ei fedd roedd yn siom mewn ffordd o siarad ei fod yn debyg i bob bedd yn y fynwent hon a phob mynwent arall y byddwn yn ymweld â hi yn ystod ein taith.\nEto i gyd roedd 'na arwyddocâd i'r fan ac i'r hyn oedd yng nghlwm wrth y man. Cefais fy llenwi ag emosiwn wrth ystyried beth oedd y sefyllfa yn ei gynrychioli neu'n ei feddwl - ymerodraeth a glwedydd bach, y llywodraethwyr a'r werin, cyfoethog a thlawd, rhyddid a gormes, rhyfel a heddwch. Roeddwn yn barod i wylo, ac fe ddylwn i fod wedi bod yn fwy agored am y teimladau. Ond eu cadw i fi fy hun a wnes i. Roedd DML yn fwy parod i oedi uwch y bedd a darllen peth o waith bardd. Roedd y gwynt yn chwythu drwy'r fynwent yn oer, a bu hynny'n drech na Dr HW a aeth yn ôl i'r car gysgodi. Ond aros ac aros wnaeth y gweddill ohonom. Er i'r fynwent edrych yn debyg i bob un arall, roedd presenoldeb bedd Hedd Wyn yma yn gwneud y lle yn wahanol. Roedd hi'n werth dod i'r lle ac aros yno am dipyn.\nRhagor o luniau o Fynwent Artillery Wood a bedd Hedd Wyn.\nPostiwyd gan Dogfael am 21:16


Woodson County, Kansas - Wicipedia\nCoffey County, Wilson County, Anderson County, Allen County, Neosho County, Greenwood County\nSir yn nhalaith Kansas, Unol Daleithiau America yw Woodson County. Cafodd ei henwi ar ôl Daniel Woodson. Sefydlwyd Woodson County, Kansas ym 1855 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Yates Center.\nMae ganddi arwynebedd o 1,309 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.5% . Yn ôl cyfrifiad y wlad, poblogaeth y sir yw: 3,221 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Coffey County, Wilson County, Anderson County, Allen County, Neosho County, Greenwood County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog.\nMae gan y sir yma boblogaeth o tua 3,221 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nYates Center 1417\nCenter Township 591\nToronto Township 456\nNeosho Falls Township 430\nNeosho Falls 141\nWedi dod o "https://cy.wikipedia.org/w/index.php?title=Woodson_County,_Kansas&oldid=11071448"\nNewidiwyd y dudalen hon ddiwethaf ar 13 Mehefin 2022, am 22:57.


BBC - Blog Vaughan Roderick - : Rhodri yn galw heibio\n| Nesaf » Rhodri yn galw heibio\n1. Am 10:50 ar 19 Ebrill 2007, ysgrifennodd Mr Gasyth:\nMae Ceredigion yn bla o bosteri melyn a gwyrdd ers rhai wythnosay, a'r pentwr papur sy'n dod drwy'r drws yn tyfu yn ddyddiol. Bron fod yr ymgyrch hon wedi cychwyn yn 2005.\nYn anhygoel, tydi fy rhieni sydd yn byw yng Ngorllewin Clwyd heb gael dim drwy'r drws. Efallai fod hyn gan eu bod jest y tu allan i Ddinbych ond mewn etholaeth wahanol, ond mae'n beth od y diawl mewn etholaeth mor ymylol ddwedwn i.\n2. Am 11:39 ar 19 Ebrill 2007, ysgrifennodd Aled:\nMae Plaid Cymru yng Ngorllewin Caerfyrddin, De Penfro wedi bod yn gweithgar iawn ar gyfer yr etholiad hyn ers bron blwyddyn erbyn hyn. Hefyd mae yna lawer o placardiau y Ceidwadwyr i'w weld ym mherci ambell i fferm. Ond i meddwl bod Christine Gwydder yn amddiffyn y sedd ymylol hon, nid oes unrhyw poster na phlacard i'w weeld. Yr unig taflen dwi wedi derbyn yw un generic ar rhan y r ymgeiswyr rhanbarthol. Mae'r blai Lafur yn dawel IAWN yn yr etholaeth.\n3. Am 12:17 ar 19 Ebrill 2007, ysgrifennodd Bobi Bangor:\nWedi cyfrif y posteri ym Mangor - 2 i Blaid Cymru, 2 i Lafur ar hyn o bryd\n4. Am 12:19 ar 19 Ebrill 2007, ysgrifennodd gwylan:\nIe wir, ma 'na lecsiwn mlan yng Ngheredigion. Mae'n ffyrnigo mas 'na. Cae wrth gae, clawdd wrth glawdd, sietyn wrth sietyn. (Trenches yn cal'u hagor wythnos nesa') Poster am boster, pamffled am bamffled a nawr son fod 'na deuluoedd rhanedig. Brwydr fawr dros gymeriad y Sir ac arweinyddiaeth y llwyth, lle mae hynt a helyntion newyddiadurwyr a gwleidyddion Caerdydd yn eil beth. Pwy fan hyn sy'n malio am 'Absenoldeb Alun'- dyw e ddim werth son amdano.\nMi nele fe les i flogwyr Caerdydd ddod draw 'ma am ddiwrnod neu ddau. Beth amdani, ma'r gorwel ym Mae Ceredigion yn fwy eang na'r un ym Mae Caerdydd.\n5. Am 13:48 ar 19 Ebrill 2007, ysgrifennodd Vaughan:\nGwylan, Heb os Ceredigion yw Y lle i fod yn yr etholiadau yma. Hi yw'r unig etholaeth lle mae gan y BBC ohebydd llawn amser (Owain Clarke) a mae'r straeon dwy'n clywed ganddo'n rhyfeddol. Dwy'n gobeithio fynd ar daith trwy'r etholaethau gorllewinol dros y sul.\n6. Am 15:54 ar 19 Ebrill 2007, ysgrifennodd Llyr Roberts:\nMa hi'n dawel iawn yn fy ardal i o'r un etholaeth a ti Vaughan am rhyw reswm. Dwi di cael toreth o bamphledi digon amheus gan y dems rhydd; poster gan rhodri morgan; pamphled bizare iawn gan y ceidwadwyr yn canolbwyntio'n llwyr ar yr iaith Gymraeg, ariannu'r Eisteddfod Genedlaethol ac amddiffyn cestyll cymru (ydi hyn yn engrhaifft o ymgyrchu tu hwnt o sbesiffig ta di pawb di derbyn yr un un?); a fawr ddim eto gan Blaid Cymru. Neb di galw acw ond os daw na ymgeisydd draw ma nhw'n debyg o gael fy mhleidlais gynta fi - dwi methu penderfynnu sut i'w defnyddio hi ar y funud\n7. Am 11:20 ar 20 Ebrill 2007, ysgrifennodd Bobi Bangor:\nWrth deithio drwy Fangor yn y moto bach neithiwr gwelais griw o benboethion PC yn cerdded y strydoedd, gan gynnwys yr ymgeisydd llawen, Alun Ffred Jones. Da gweld yr hen ffordd draddodiadol o gnocio ar ddrysau dal yn bodoli i hel pleisleisiau. Ond hefyd sylwais gyda'm llygaid treiddgar 3 phoster ychwanegol i'r blaid lafur yn y ddinas. Ond wyddoch chi ble roedd yr ymgeisydd Martin Eaglestone wrthi'n gweithio'n galed ddoe? Siopa hefo Glenys Kinnock yn Siop Snowdon Mountain Railway. Wyddwn i ddim fod gen Dren Bach yr Wyddfa fot....


Wrangell, Alaska - Wicipedia\ndinas yn yr Unol Daleithiau, bwrdeisdref (sir)\n1834 (anheddiad dynol)\n1903 (dinas, incorporation)\n30 Mai 2008 (bwrdeisdref (sir))\nCity and Borough of Wrangell[*]\nPetersburg Borough, Prince of Wales–Hyder Census Area, Ketchikan Gateway Borough\nSir yn nhalaith City and Borough of Wrangell[*], Unol Daleithiau America yw Ḵaachx̱aana.áakʼw. Cafodd ei henwi ar ôl Ferdinand von Wrangel. Sefydlwyd Wrangell, Alaska ym 1834, 1903, 2008 a sedd weinyddol y sir (a elwir weithiau'n 'dref sirol' neu'n 'brifddinas y sir') yw dim gwerth.\nMae ganddi arwynebedd o 8,966.715387 cilometr sgwâr. Ar ei huchaf, mae'n 21 metr yn uwch na lefel y môr. Yn ôl cyfrifiad y wlad, poblogaeth y sir yw: 2,400 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Petersburg Borough, Prince of Wales–Hyder Census Area, Ketchikan Gateway Borough. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn UTC−09:00.\no fewn Lleoliad\nMae gan y sir yma boblogaeth o tua 2,400 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nThoms Place 22 27712872\nMeyers Chuck 21 2100000\nSiroedd (a phrif drefi) o fewn talaith\nWedi dod o "https://cy.wikipedia.org/w/index.php?title=Wrangell,_Alaska&oldid=10793130"\nNewidiwyd y dudalen hon ddiwethaf ar 23 Tachwedd 2020, am 13:38.


Cyhoeddwyd 20/01/2013 | Diweddarwyd Ddiwethaf 27/05/2021 | Amser darllen munudau\n20 Ionawr 2014 Erthygl gan Victoria Paris, Gwasanaeth Ymchwil Cynulliad Cendelaethol Cymru Bwrdd Iechyd Prifysgol Hywel Dda Ym mis Ionawr 2013, cyhoeddodd Bwrdd Iechyd Prifysgol Hywel Dda ei gynigion terfynol ar gyfer ad-drefnu gwasanaethau iechyd yng Ngorllewin Cymru. Ar ôl yr ymgynghoriad ffurfiol, bu Cyngor Iechyd Cymuned Hywel Dda yn gohebu â’r Bwrdd Iechyd, gan nodi rhai pryderon ynghylch y cynigion. Er bod penderfyniad wedi’i wneud ynghylch rhai o’r materion, roedd materion eraill a oedd yn parhau i achosi pryder i’r Cyngor Iechyd Cymuned (Gwasanaethau Damweiniau ac Achosion Brys yn Ysbyty’r Tywysog Philip, Llanelli; a gwasanaethau newyddenedigol – yn benodol, o ran Ysbyty Glangwili ac Ysbyty Llwynhelyg). Sefydlodd Mark Drakeford AC, y Gweinidog Iechyd a Gwasanaethau Cymdeithasol Banel Craffu annibynnol i edrych yn fanwl ar yr holl ddogfennau perthnasol ac i ystyried y materion dan sylw. Cyflwynodd y Panel ei adroddiad ym mis Medi 2013, ac roedd yr adroddiad yn cefnogi’r achos dros gyfnewid Gwasanaethau Damweiniau ac Achosion Brys yn Ysbyty’r Tywysog Philip, Llanelli, ac yn cynnig y dylid sefydlu Uned Ymarferydd Nyrsio Brys gyda chefnogaeth gan Feddygon Teulu fel model ar gyfer gofal yn yr Ysbyty yn y dyfodol. Ym mis Rhagfyr 2013, nododd y Gweinidog y bydd y model ar gyfer gofal brys yn Ysbyty’r Tywysog Philip yn cael ei arwain yn glinigol gan feddygon a’i ddarparu ar y cyd gydag ymarferwyr nyrsio brys. O ran y gwasanaethau newyddenedigol, er bod cynigion gwreiddiol y Bwrdd Iechyd wedi’u cymeradwyo i raddau helaeth (h.y. gwasanaeth mewn haenau ym Mronglais, Llwynhelyg a Glangwili, yn darparu gofal ar gyfer y mwyafrif helaeth o fabanod a gaiff eu geni yn y cymunedau hynny, uned newyddenedigol Lefel Dau yng Nglangwili ar gyfer genedigaethau sydd angen gofal ar lefel uwch yn ardal Hywel Dda yn ehangach, a bod y nifer fach iawn o enedigaethau cymhleth sydd angen gofal ar Lefel Tri yn parhau i gael gwasanaethau drwy’r rhai a ddarperir gan Fwrdd Iechyd Prifysgol Abertawe Bro Morgannwg), ni allai’r Panel ddod i gasgliad terfynol. Dywedodd y Panel na allai wneud penderfyniad nes bod cytundeb ar gynlluniau clir a phendant ar gyfer gwasanaethau obstetrig a gwasanaethau bydwreigiaeth ar gyfer ardal Hywel Dda. Cynigiodd y Panel, fodd bynnag, y dylai’r gwasanaeth cludiant presennol ar gyfer babanod newydd-anedig gael ei ymestyn i weithredu 24 awr y dydd pan fyddai angen am wasanaeth Lefel Dau yn codi ar sail heb ei gynllunio. Dywedodd y Gweinidog y dylai’r Bwrdd Iechyd gyflawni gwaith pellach o ran ei wasanaethau obstetrig, bydwreigiaeth a’i wasanaethau gynaecolegol, ac amlinellu’n gwbl glir sut y mae’r gwasanaethau hyn yn cysylltu â’i gynigion ar gyfer gwneud newidiadau i wasanaethau newyddenedigol, ac ar ei ymateb i gynnig y Panel i ymestyn y gwasanaeth cludiant ar gyfer babanod newydd-anedig i weithredu 24 awr y dydd. Y disgwyl oedd y byddai’r gwaith hwn wedi’i gwblhau erbyn diwedd 2013. Unwaith y bydd y gwaith ychwanegol wedi’i orffen, bydd y Panel yn ail-gynnull ac yn darparu cyngor i’r Gweinidog. Disgwylir y bydd y Gweinidog yn gwneud datganiad yn y Cyfarfod Llawn ar 21 Ionawr 2014. Bwrdd Iechyd Prifysgol Betsi Cadwaladr Ym mis Ionawr 2013, cyhoeddodd Bwrdd Iechyd Prifysgol Betsi Cadwaladr ei gynigion terfynol ar gyfer newidiadau i wasanaethau gofal iechyd yng Ngogledd Cymru mewn pedwar maes (Gwasanaethau Ardaloedd a Chymunedau; Gwasanaethau Gofal Dwys Newyddenedigol; Pobl Hŷn ag Anghenion Iechyd Meddwl; a Gwasanaethau Fasgwlaidd). Ym mis Mawrth 2013, cyfeiriodd Cyngor Iechyd Cymuned Betsi Cadwaladr rai elfennau o gynigion y Bwrdd Iechyd at Lesley Griffiths AC, y cyn Weinidog Iechyd a Gwasanaethau Cymdeithasol, i benderfynu arnynt. Ers hynny, mae’r Gweinidog, Mark Drakeford AC, wedi cael llythyr gan y Cyngor Iechyd Cymuned a’r Bwrdd Iechyd ar y cyd (ym mis Gorffennaf 2013) yn cadarnhau eu bod wedi dod i gytundeb ar y materion a oedd eto i’w datrys, a bod y Cyngor Iechyd Cymuned yn fodlon bellach. Mae Llywodraeth Cymru wedi cytuno i weithio gyda phartneriaid yn y gwasanaethau cyhoeddus drwyddynt draw, i ddeall yn well y problemau mynediad o ran trafnidiaeth leol ac i nodi cyfleoedd ar y cyd a allai fod ar gael ar gyfer gwella. Rhaglen De Cymru Ym mis Mai 2013, lansiodd Rhaglen De Cymru ei dogfen ymgynghori ar ddyfodol gwasanaethau mamolaeth dan arweiniad meddygon ymgynghorol, gofal newyddenedigol, pediatreg cleifion mewnol a meddygaeth frys (Adrannau Damweiniau ac Achosion Brys). Dywedwyd yn wreiddiol y byddai’r Byrddau Iechyd (sy’n ffurfio Rhaglen De Cymru) yn cyfarfod ym mis Hydref 2013 i wneud penderfyniad ar ganlyniad Rhaglen De Cymru. Fodd bynnag, cafodd y cyfarfod hwnnw ei ohirio oherwydd y swm sylweddol o ymatebion a gafwyd (dros 61,000), ac i roi amser i ddadansoddi’r ymatebion yn briodol. Er ei bod yn ansicr, ar hyn o bryd, pa opsiynau y mae rhai Cynghorau Iechyd Cymuned yn eu dewis (Cyngor Iechyd Cymuned Abertawe Bro Morgannwg, Aneurin Bevan, Brycheiniog a Maesyfed, Caerdydd a’r Fro a Chyngor Iechyd Cymuned Cwm Taf, sy’n gwasanaethu ardal Rhaglen De Cymru) mae tri Chyngor Iechyd Cymuned wedi nodi eu safbwyntiau yn glir: Mae Cyngor Iechyd Cymuned Aneurin Bevan yn dewis opsiwn 3 – pum safle: Ysbyty Athrofaol Cymru (Caerdydd), Ysbyty Treforys (Abertawe); Canolfan Gofal Critigol Arbenigol (Cwmbran); Ysbyty’r Tywysog Siarl (Merthyr Tudful); Ysbyty Tywysoges Cymru (Pen-y-Bont ar Ogwr). Mae Cyngor Iechyd Cymuned Brycheiniog a Maesyfed yn dewis opsiwn 1 – pedwar safle: Ysbyty Athrofaol Cymru (Caerdydd), Ysbyty Treforys (Abertawe); Canolfan Gofal Critigol Arbenigol (Cwmbran); Ysbyty’r Tywysog Siarl (Merthyr Tudful). Mae Cyngor Iechyd Cymuned Caerdydd a’r Fro yn dewis opsiwn 2 – pedwar safle: Ysbyty Athrofaol Cymru (Caerdydd), Ysbyty Treforys (Abertawe); Canolfan Gofal Critigol Arbenigol (Cwmbran); Ysbyty Brenhinol Morgannwg (Llantrisant) (oherwydd bod y Cyngor Iechyd Cymuned yn pryderu ynghylch cynaliadwyedd y modelau 5-Canolfan). Bu bwrdd Rhaglen De Cymru yn gweithio ar ddatblygu cyfres o argymhellion i’w cyflwyno i gyfarfodydd y bwrdd arbennig, a chytuno arnynt. Disgwylir y bydd cyfarfodydd y bwrdd iechyd arbennig ac Ymddiriedolaeth GIG Gwasanaethau Ambiwlans Cymru yn cael eu hail-drefnu ar gyfer dechrau 2014. Bydd y byrddau iechyd unigol yn ystyried argymhellion bwrdd y Rhaglen, yr holl wybodaeth arall a gasglwyd am Raglen De Cymru a’r ymgynghoriad, ynghyd â’r adborth gan y Cynghorau Iechyd Cymuned unigol pan fyddant yn gwneud eu penderfyniadau ynghylch canlyniad yr ymgynghoriad.


Parcio ychwanegol i geir ym Mhentywyn a chadeiriau olwyn sy'n addas i'r traeth\n7 diwrnod yn ôl\nCyn hir, bydd ymwelwyr â Thraeth Pentywyn yn gallu mwynhau mannau parcio ychwanegol i geir a chadeiriau olwyn sy'n addas i'r traeth.\nMae 30 a mwy o leoedd parcio ychwanegol yn cael eu gosod wrth ymyl y maes parcio presennol sydd â 90 o leoedd ar ôl i Gyngor Sir Caerfyrddin sicrhau cyllid o bron i £128k drwy gyfrwng rhaglen Y Pethau Pwysig gan Lywodraeth Cymru.\nBydd yr arian hefyd yn talu am bum cadair olwyn sy'n addas i’r traeth ac yn addas i oedolion a phlant eu defnyddio, bydd hyn yn eu galluogi i gymryd rhan mewn gweithgareddau ar y traeth.\nMae traeth tywodlyd wyth milltir o hyd Pentywyn yn enwog ac wedi denu ymwelwyr sydd ar eu gwyliau ers cenedlaethau. Yn ogystal â bod yn fan deniadol i'r rhai sy'n cael gyrru'n gyflym, un fantais unigryw sydd gan y traeth yw bod hawl gennych o hyd i yrru car arno. Yn ystod y blynyddoedd diwethaf, mae'r gyrchfan wedi elwa ar raglen adfywio gan Gyngor Sir Caerfyrddin sy’n cynnwys Prosiect Denu Pentywyn sydd ar fin cael ei gwblhau.\nBydd y datblygiad enghreifftiol, sydd hefyd ar Lwybr Arfordir Cymru, yn darparu llety gwyliau pwrpasol newydd gyda hyd at 42 o welyau a chaffi â 76 o seddi gyda rhagor o seddi yn yr awyr agored.\nBydd y datblygiad newydd hwn yn cyd-fynd â nifer o fuddsoddiadau sydd eisoes wedi'u cwblhau, gan gynnwys promenâd di-draffig 500m o hyd sy'n edrych dros y traeth ac sy'n rhoi mynediad rhwydd iddo, canolfan fasnachol (Canolfan Parry Thomas) sy'n wynebu'r traeth gyda phob uned wedi’i gosod ac sy’n cynnwys busnesau megis llogi caiacau, hufen iâ a choffi, a bwyty Asiaidd hynod boblogaidd ar y llawr cyntaf.\nDywedodd y Cynghorydd Emlyn Dole, Arweinydd y Cyngor a'r Aelod Cabinet dros Adfywio:\nMae'r gyrchfan fel cynifer o ardaloedd eraill yn Sir Gaerfyrddin wedi cael blwyddyn brysur iawn gydag ymwelwyr ar ôl codi’r cyfyngiadau symud felly rydym wrth ein bodd ein bod wedi sicrhau'r cyllid hwn a fydd yn hyrwyddo Pentywyn fel cyrchfan gwyliau mawr ac yn cryfhau economi'r ardal ymhellach a darparu swyddi y mae mawr eu hangen.”\nDywedodd Vaughan Gething, Gweinidog yr Economi:\nYn dilyn yr haf prysur a gawsom yma yng Nghymru, rydym wedi gweld y rhan bwysig y mae amwynderau twristiaeth lleol yn ei chwarae o ran sicrhau bod taith yn un gofiadwy. Yn aml, nid yw'r cyfleusterau hyn yn cael eu gwerthfawrogi ond maent yn rhan bwysig o brofiadau pobl pan fyddant yn ymweld â Chymru ac maent hefyd o fudd i'r rhai sy'n byw yn yr ardal. Rwy'n falch iawn ein bod yn gallu cefnogi'r prosiect hwn a fydd yn gwella profiad ymwelwyr yn yr ardal."


Rhybudd llifogydd yn ystod y diwrnodau nesaf\nCadarnhaodd y Swyddfa Dywydd y bydd ardal o wasgedd isel yn arwain at dywydd ansefydlog ar draws De Cymru trwy gydol Dydd Mercher a Dydd Iau, a disgwylir cawodydd yn ystod y ddau ddiwrnod.\nHefyd, bydd gwyntoedd cryfion i’w cael, gyda hyrddiau cryf iawn o 45-50 milltir yr awr yn bosibl ar draws ardaloedd arfordirol y de Ddydd Mercher. Bydd y gwyntoedd ar eu cryfaf ben bore Dydd Iau, ond dylent ostegu yn ddiweddarach yn y diwrnod.\nMae’n debyg y bydd Cyfoeth Naturiol Cymru yn cyhoeddi nifer o Hysbysiadau Llifogydd arfordirol ac ambell Rybudd Llifogydd mewn rhai ardaloedd.\nGofynnir i bobl beidio â mynd ar unrhyw bromenâd a pheidio â sefyll yn rhy agos at lan y môr, rhag ofn iddynt gael eu cipio i’r dŵr gan y tonnau mawr neu eu taro gan rywbeth.\nBydd gweithwyr ymateb i argyfwng wrth law ar safleoedd allweddol i sicrhau bod amddiffynfeydd arfordirol Cyfoeth Naturiol Cymru yn gweithio’n iawn a bod unrhyw ollyngfa’n cael ei chlirio er mwyn lleihau’r perygl i bobl a’u cartrefi.\nCaiff rhybuddion llifogydd eu diweddaru ar wefan Cyfoeth Naturiol Cymru bob 15 munud, a gallwch eu gweld ar www.naturalresourceswales.gov.uk/alerts.\nDilynwch @natreswales ar Twitter i gael yr wybodaeth ddiweddaraf. Hefyd, gellir cael yr wybodaeth ddiweddaraf trwy ffonio Floodline ar 0345 988 1188.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.net\nBlas ar fywyd 2,000 o flynyddoedd yn ôl yn Sain Ffagan\non 10/02/2016 - 07:00 pm


Lleoliad: Wrexham, Wrexham, W24 7YB\nCyflog: £22,000 - £35,000\nDyddiad Cau: 11 Hydref, 2021 4:00 y.p\nYsgol Yr Enfys\nAddysgu myfyrwyr yn seiliedig ar ganllawiau'r cwricwlwm cenedlaethol yn eich meysydd pwnc arbenigol.\nCynllunio, paratoi a darparu gwersi.\nAnnog cyfranogiad myfyrwyr mewn gwersi ac mewn gweithgareddau eraill sy'n gysylltiedig â'r ysgol.\nCefnogi'r tîm arweinyddiaeth i weithredu cynllun datblygu'r ysgol.\nAsesu ac adrodd ar ymddygiad myfyrwyr.\nRhoi arweiniad addysgol a chymdeithasol i fyfyrwyr a / neu eu cyfeirio at feysydd cyngor arbenigol pan fo angen.\nSicrhau'r safonau ansawdd uchaf a chymhwyso'r dulliau addysgu mwyaf diweddar.\nCymryd rhan mewn cyfleoedd i hybu eich dysgu a'ch datblygiad proffesiynol parhaus (DPP) eich hun.\nMynychu a chymryd rhan mewn cyfarfodydd staff i gefnogi rhedeg a gweinyddu'r ysgol yn llyfn.\nCydweithio â rhieni, gofalwyr, gwarcheidwaid, gweithwyr cymorth, a gweithwyr proffesiynol eraill i ddiogelu a sicrhau lles addysgol myfyrwyr sydd â datganiad a allai fod ag anghenion addysgol arbennig (AAA).\nGwybodaeth: dylai hyn adlewyrchu lefel y wybodaeth sy'n ofynnol i gyflawni'r tasgau a restrir yn y disgrifiad swydd. Dylai'r ymgeisydd llwyddiannus fod â gwybodaeth am agweddau allweddol ar y rôl: deddfwriaeth berthnasol; materion perthnasol ar gyfer y gweithle; offer / meddalwedd priodol; yr egwyddorion sy'n berthnasol i'r rôl; gweithdrefnau safonol a grybwyllir yn y disgrifiad swydd.\nSgiliau, galluoedd a chymwyseddau: rhestrwch y sgiliau, (ac ati) sydd eu hangen i gyflawni'r swydd yn llwyddiannus. Dylai'r rhain adlewyrchu'r dyletswyddau a restrir yn y disgrifiad swydd.\nProfiad: dylai fod gan ddeiliad y rôl brofiad o agweddau allweddol y rôl, fel y disgrifir yn y disgrifiad swydd: ee, rheoli gweithwyr llinell; defnyddio cymwysiadau / offer penodol; amgylchedd gwaith perthnasol; hyfforddi eraill; rhedeg labordy; gweithio gyda systemau penodol (DS: peidiwch â nodi nifer y blynyddoedd o brofiad).\nPriodoleddau personol: yn disgrifio'r math o berson a'r math o ddull sy'n ofynnol. Gallai enghreifftiau gynnwys: prydlon; gweithiwr tîm da; rhagweithiol; dull hyblyg o newid; canolbwyntio ar y cwsmer; sylw i fanylion; dull proffesiynol; brwdfrydedd dros [agweddau ar rôl].


Telerau ac Amodau English\t[Homepagekeywords]\nGwefannau a reolir gan Gyngor Celfyddydau Cymru ac a olygir yn achlysurol gan gyfranwyr Cerdd Cymru : Music Wales yw www.cerddcymru.com ac fe gyfeirir atom wedi hyn fel ‘Ni’. Wrth ddod i mewn i’n gwefan, rydych chi fel defnyddiwr (‘Chi’) yn derbyn ein Telerau ac Amodau.\nMae gwefan Cerdd Cymru : Music Wales a’i gwefannau cysylltiedig yn cael eu cynnal at eich defnydd personol chi ac er mwyn i chi eu darllen. Drwy ddod i mewn i’r wefan hon a’i defnyddio, rydych yn derbyn y Telerau ac Amodau hyn a fydd mewn grym o’r dyddiad y’i defnyddir am y tro cyntaf.\nMae Adain Avion yn annog defnyddwyr i greu cysylltiadau hypertestun â'r wefan hon. I gael rhagor o wybodaeth am bolisi hawlfraint y Goron ac am drefniadau trwyddedu, trowch at y canllawiau sydd i'w gweld ar wefan Swyddfa Gwybodaeth y Sector Cyhoeddus - www.opsi.gov.uk.\nHypergysylltu â www.cerddcymru.comNid oes yn rhaid i chi ofyn am ganiatâd i gysylltu’n uniongyrchol â thudalennau’r wefan hon. Nid oes gennym wrthwynebiad i chi gysylltu’n uniongyrchol â’r wybodaeth ar ein gwefan. Er hynny, byddai’n well gennym pe na bai ein tudalennau yn cael eu llwytho i fframiau ar eich gwefan. Dylai tudalennau Cerdd Cymru : Music Wales gael eu llwytho i mewn i ffenestr gyflawn y defnyddiwr. Nid ydym yn caniatáu i'n tudalennau gael eu llwytho i mewn i fframiau ar eich safle.\nCaiff y wefan ei chymedroli’n gyson gan staff Cyngor Celfyddydau Cymru. Fel arfer, mae cymedrolwyr yn monitro’r safle rhwng 9am a 5pm ddydd Llun i ddydd Gwener. Ni chaiff cyfraniadau eu cyhoeddi y tu allan i’r oriau hyn.\nMae gwybodaeth, cynhyrchion a gwasanaethau gwefan Cerdd Cymru : Music Wales (neu wybodaeth, cynhyrchion a gwasanaethau unrhyw drydydd parti) yn cael eu darparu ‘fel y maent’ heb unrhyw gynrychiolaeth neu gymeradwyaeth a heb warant o unrhyw fath, pa un a ydynt yn ddiamwys neu’n oblygedig, gan gynnwys ond heb eu cyfyngu i warantau goblygedig ynghylch ansawdd boddhaol, addasrwydd at ddiben penodol, heb dor-cyfraith, cyfaddasrwydd, diogelwch a chywirdeb. Nid ydym yn rhoi sicrwydd y bydd y swyddogaethau yn y deunydd ar y wefan hon yn ddi-dor neu heb gamgymeriadau, y bydd diffygion yn cael eu cywiro, neu y bydd y wefan hon neu’r gweinydd sy’n sicrhau bod y wefan ar gael yn rhydd rhag feirysau neu’n cynrychioli ymarferoldeb, cywirdeb, dibynadwyedd llawn y deunyddiau. Ni fyddwn dan unrhyw amgylchiadau yn atebol am unrhyw golled neu ddifrod, heb gyfyngiadau, colled neu ddifrod anuniongyrchol neu ganlyniadol, neu unrhyw golled neu ddifrod o unrhyw fath a ddaw o ddefnyddio neu fethu defnyddio data, neu elw, sy’n deillio neu sy’n gysylltiedig â’r defnydd o wefan Cerdd Cymru : Music Wales.\nGellir darllen gwybodaeth bellach am y modd y mae Adain Avion yn ymdrin â’r wybodaeth a ddysgwn amdanoch pan fyddwch yn ymweld â’n gwefan yn ein Polisi Preifatrwydd.\nCysylltwch â ni Cerddoriaeth yng Nghymru Tanysgrifo Newyddion Womex Caerdydd 2013 Partneriaid Lle ar y we


gobaith.cymru | R'ym ni am weld Iesu'n uchel fry - gobaith.cymru - Un o wefannau y Cyngor Ysgolion Sul\nRy’m ni am weld Iesu’n uchel fry\nFel baner yn hedfan dros ein tir;\nEr mwyn i bawb weld y gwir yn glir –\nEf yw y ffordd i’r nefoedd.\nRy’m ni am weld, ry’m ni am weld,\nRy’m ni am weld Iesu’n uchel fry.\nGam wrth gam ymlaen symudwn,\nEnnill peth tir o awr i awr;\nArfau nerthol Duw yn dymchwel\nCestyll cry’ satan i lawr,\ni lawr, i lawr, i lawr.\nFe gawn ni weld, fe gawn ni weld,\nFe gawn ni weld Iesu’n uchel fry.\nCyfieithiad Awdurdodedig: Arfon Jones, We want to see Jesus lifted high: Doug Horley\nHawlfraint © 1993 ac yn y cyfieithiad hwn Thankyou Music/\n(Grym Mawl 2: 143)


Amdanom Ni - Dafton Electronig Co, Ltd.\nDafton Electronig Co, Ltd wedi bod yn y maes UDRh am tua 15 mlynedd yn y farchnad Tseineaidd. Er mwyn datblygu busnes ymhellach a dysgu mwy am ddatblygiad o arwyneb mount technoleg, rydym wedi cymryd busnes rhyngwladol ers 2015.\nRydym wedi cymryd mewn grŵp o staff profiadol a phroffesiynol o leiaf 3 blynedd i sefydlu'r adran ryngwladol. O dan arweiniad ein rheolwr proffesiynol, mae ein busnes rhyngwladol wedi lledaenu dros nifer o wledydd yn gyflym yn y blynyddoedd hyn. Mae mwy a mwy o gwsmeriaid yn prynu oddi wrthym gyda chyfradd ail-brynwyd uchel.\n1.Aberystwyth yn canolbwyntio ar allu proffesiynol ac yn talu sylw i'r hyn y mae ein cwsmeriaid yn gofalu.\n2.We yn ymdrechu i adeiladu llwyfan un-stop go iawn yn y maes UDRh, hyd yn oed y llinell UDRh cyfan.\n3.Perfecting y system gwasanaeth yn gwella profiad y cwsmer.\nEin busnes mawr\n1. Rydym yn gwerthu ac yn prynu UDRh peiriant / offer newydd a ddefnyddir â swyddogaethau cwblhau a chyflwr gweithio da / rhagorol.\n2. Rydym yn gwerthu ac yn prynu bwydo UDRh newydd a ddefnyddir gwreiddiol a ffroenell gwreiddiol gyda phris cystadleuol a chyflwr arbennig.\n3. Rydym yn cynnig copi / ffug ffroenell UDRh a'r / ffroenell arbennig addasu yn unol â gofynion ein cwsmeriaid.\n4. Rydym yn gwerthu ac yn prynu rhannau eraill sbâr UDRh gyda cyflwr ardderchog.\n5. Rydym yn darparu gwasanaeth trwsio / cynnal a chadw ar gyfer camera diwydiannol (Megis camera CYBEROPTICS / DEK) gan beirianwyr proffesiynol a phrofiadol.\n7. Rydym yn darparu gwasanaeth adfer ar gyfer rhannau sbâr Juki a ddefnyddir ac ddiffygiol, CYBEROPTICS laser a chamera.\nPanasonic nozzle 1002, Panasonic nozzle 230C, Juki feeder FF12FS, I-Pulse Nozzle N003, Juki feeder FF56FR-OP, Juki feeder FF44FS,


Digwyddiadau | Caerphilly Miner's\nDyma restr o ddigwyddiadau a drefnir naill ai o’r Ganolfan neu ar zoom:\nGweithdai Crefft Nadolig i Blant\n3, 4, 10 a 11 Rhagfyr\nCynhelir Gweithdai Crefft Nadolig y Plant ar 3/4 a 10/11 Rhagfyr rhwng 4 a 5pm. Bydd pob plentyn yn cael bocs o grefftau mewn 'Blwch pizza tecawê!' 😂 Bydd hyn yn cynnwys creonau, glud, sellotape a'r holl ddeunyddiau ac addurniadau sydd eu hangen i wneud eu 3 chrefft. Y crefftau bydd y plant yn eu creu yw: addurn coeden Siôn Corn, het parti Nadolig a thorch plât papur. Yna byddant yn dilyn cyfarwyddiadau drwy gôd QR ar eu ffôn smart neu o’r Ipads y bydd y Ganolfan yn eu darparu ar bob bwrdd. Bydd Siôn Corn yn rhoi neges Nadolig rithwir arbennig a bydd pob plentyn yn derbyn bag bwyd Siôn Corn sy'n cynnwys loli siocled, carton diod ac addurn crog arbennig.\nMae canllawiau diogelwch Covid yn cael eu rhoi ar waith e.e. ymbellhau cymdeithasol, masgiau wedi'u gwisgo ar gyfer pobl dros 11 oed, 1 oedolyn i bob teulu gyda'r uchafswm o 4 y bwrdd.\nTocynnau £5 y plentyn.\n(Oed 3-8 )\nDewch i weld Sion Corn yn y Glowyr\nMae Sion Corn yn dod i Gaerffili!\nSadwrn 5 & Sul 6 Rhagfyr\nSadwrn 12 & Sul 13 Rhagfyr\nTocynnau £5 yr un\nDewch i weld Sion Corn yn ei ogof yng Nghanolfan y Glowyr. Gall eich plentyn dreulio 10 munud gyda Sion Corn, cael anrheg a chyfle i dynnu llun.\nYmddiheuriadau ond gwerthodd y digwyddiad yma mas yn gyflym iawn!\nDathliad Coeden Nadolig\nY cyntaf o 4 Digwyddiad Nadolig i'r Elderberries. Rydym yn ymuno â'r Cynlluniau Gwarchod ar draws y sir gyda Dathliad Coed Nadolig – gellir gwau coed, eu crosio, eu gwneud o bapur neu ddeunyddiau crefft eraill, pren neu ddeunyddiau wedi'u hailgylchu. Bydd y ceisiadau'n cael eu rhoi ar ein gwefan mewn dathliad Coeden Nadolig Rithwir. 1.30 – 3.00 pm yng Nghanolfan Glowyr Caerffili ac ar Zoom – ar gyfer cyswllt, rhif cyfarfod a chod cyfrin cysylltwch â\nCerddi’r Nadolig / Darlleniadau\nYr Ail Ddigwyddiad Nadolig i’r Elderberries yw gwneud Het Nadolig ddoniol allan o unrhyw ddeunyddiau. Cawn Hefyd Gwis Nadolig a rhai cerddi. Gall unrhywun ymuno. 1.30 – 3.00 pm yng Nghanolfan Glowyr Caerffili ac ar Zoom – i gael cyswllt, rhif cyfarfod a chyswllt cod cyfrin:\ncanu a chael parti ar Zoom\nBydd Irene yn arwain y canu, bydd Marjorie yn darllen rhai cerddi Nadolig, bydd Marion yn chwarae'r piano a Geraint yr harmonica. 1.30 – 3.00 pm ar Zoom – ar gyfer cyswllt, rhif cyfarfod a chod cyfrin cysylltwch â secretary@caerphillyminerscentre.org.uk\nNadolig ar Zoom\nPrynhawn gemau traddodiadol ar gyfer yr Elderberries 1.30 – 3.00 pm ar Zoom – ar gyfer cyswllt, rhif cyfarfod a chyswllt cod cyfrin cysylltwch â secretary@caerphillyminerscentre.org.uk\nDS Mae hwn yn gyfarfod Zoom rheolaidd ac mae'r ddolen, rhif y cyfarfod a'r cod cyfrin yr un fath ar gyfer pob un o'r digwyddiadau hyn.


Blog gwadd: Martyn Evans, Cadeirydd y Cynllun Ymwelwyr Lles Anifeiliaid | Gwent Police and Crime Commissioner\nBlog gwadd: Martyn Evans, Cadeirydd y Cynllun Ymwelwyr Lles Anifeiliaid\nMae'r Cynllun Ymwelwyr Lles Anifeiliaid yn cael ei weinyddu gan Swyddfa Comisiynydd yr Heddlu a Throseddu Gwent ac fe'i sefydlwyd yn dilyn marwolaeth ci heddlu yn Essex yn 1997.\nRwyf wedi bod yn Gadeirydd y Cynllun Ymwelwyr Lles Anifeiliaid ers 2016 ac mae wedi bod yn brofiad difyr a diddorol.\nMae'r pwyllgor yn cynnwys aelodau'r cyhoedd sy'n gwirfoddoli. Mae pob aelod yn hoff iawn o gŵn ac mae llawer ohonynt yn ymwneud â ffurfiau eraill ar les anifeiliaid hefyd.\nMae'r pwyllgor yn cyfarfod bob tri mis ac mae swyddogion o Adran Cŵn Heddlu Gwent yn bresennol i gyflwyno adroddiadau ar waith yr adran. Maent yn adrodd ar iechyd y cŵn heddlu pwrpas cyffredinol a'r cŵn synhwyro arbenigol sy'n helpu i ddod o hyd i gyffuriau, arian neu ffrwydron. Mae cofnodion y cyfarfodydd hyn ar gael ar wefan Comisiynydd yr Heddlu a Throseddu.\nLles y cŵn yw blaenoriaeth pawb. Mae'r pwyllgor yn trefnu archwiliad misol o swyddogion a chŵn mewn gorsaf heddlu i gadw llygad ar eu hiechyd a lles. Rydym yn archwilio cytiau'r cŵn yn Nhredŵr, Pen-y-bont ar Ogwr bob chwe mis hefyd.\nDiolch i'r drefn, mae'r cŵn i gyd yn ymddangos yn hapus ac yn iach fel arfer. Mae ein gwaith ni'n haws diolch i arbenigedd ac ymroddiad trinwyr cŵn Heddlu Gwent, a'r uwch swyddogion sy'n rhannu'r ymroddiad hwnnw, mewn adran y mae ei swyddogaeth yn ehangu'n barhaus wrth blismona Gwent.\nMae llawer mwy o wybodaeth am y cynllun a swyddogaeth y gwirfoddolwyr yn Llawlyfr y Cynllun Ymwelwyr Lles Anifeiliaid.


Brenhinedd y Saesson | Croniclau Cymreig | Prifysgol Bangor\nHon yw'r fwyaf neilltuol o'r tair fersiwn i oroesi o'r grŵp o groniclau sydd â chysylltiad agos rhyngddynt ac a adwaenir fel Brut y Tywysogion. Hi yw'r unig un o'r tair a adwaenir dan enw gwahanol, a roddir yn ei llawysgrifau cynharaf. Mae llawysgrif gynharaf y cronicl yn anghyflawn ac yn gorffen yn 1198. Hyd at hynny mae'n ddibynnol yn y bôn ar yr un deunydd â dwy fersiwn arall y Brut (Peniarth 20 a Llyfr Coch Hergest), ond cyfunir hynny â deunydd o ffynonellau Seisnig yn ymwneud â digwyddiadau yn Lloegr, a hynny lawnaf i lawr i'r unfed ganrif ar ddeg. Mae'r ffynonellau hyn yn cynnwys Blwyddnodion Caerwynt (Annals of Winchester), Gesta Regum Anglorum gan William o Malmesbury, a deunydd a dynnwyd yn y pen draw o Historia Anglorum Henry o Huntingdon, yn ogystal â blwyddnodion o'r Mers sydd wedi goroesi yn y llawysgrif Breviate of Domesday, MS E.164/1 yn yr Archifau Gwladol, Llundain llawysgrif sydd hefyd yn cynnwys y Cronicl 'Breviate (Testun-B yr Annales Cambriae)'.'\nMae Brenhinedd y Saesson yn gyfuniad unigryw o hanes Cymreig a Seisnig, er nad yw'n gyson yn ei ymdriniaeth ond am ran o'r testun, sef hyd at yr unfed ganrif ar ddeg. Ei brif ffynhonnell yw'r cronicl Lladin y deilliodd y ddwy fersiwn arall o Frut y Tywysogion ohono yn y pen draw ond, yn ogystal â chrynhoi a thalfyrru'r gwaith hwnnw ac ychwanegu deunydd yn ymwneud â brenhinoedd Lloegr, rhoddodd yr awdur hefyd fwy o gysondeb hanesyddiaethol i'r gwaith, yn arbennig yn ei ran gynharaf. Fe'i cysylltir yn fwy pendant â gwaith Sieffre o Fynwy, De gestis Britonum, y gwaith sy'n ei ragflaenu yn nwy lawysgrif gynharaf Brenhinedd y Saesson, a hynny mewn cyfieithiad Cymraeg arbennig gyda'r teitl, Ystoriaeu Brenhinedd Ynys Brydeyn.\nYsgrifennwyd y llawysgrif gynharaf, sef Cotton Cleopatra B. v, rhan 1, sydd yn Y Llyfrgell Brydeinig, Llundain, gan yr un ysgrifennwr a ysgrifennodd y parhad o Frut y Tywysogion yn Peniarth 20, ac felly gellir ei dyddio i'r cyfnod oddeutu 1330. Mae'n eithriadol debygol bod y llawysgrif hon yn dod o ogledd-ddwyrain Cymru a gall hon hefyd fod wedi dod o Abaty Glyn y Groes (Valle Crucis).\nMae'r testun hwn o'r cronicl yn gorffen yn 1198. Yr ail lawysgrif bwysig yw Aberystwyth, LlGC 7006D, neu Lyfr Du Basing. Fe'i gorffennwyd yn fuan wedi 1461 ac mae yn llaw'r bardd Gutun Owain ac ysgrifennwr arall, a oedd mae'n debyg yn hŷn. Mae ei pherthynas â Cotton Cleopatra B. v a Peniarth 20 yn awgrymu y gall hon hefyd fod yn gynnyrch Glyn y Groes, ond mae ei chysylltiad cynharaf ag abaty Sistersaidd Dinas Basing. Roedd gan Gutun Owain gysylltiadau agos â'r ddwy fynachlog. Mae'r fersiwn hon o'r cronicl yn ddibynnol ar Cotton Cleopatra hyd at 1198 ond, wedi hynny, mae'n gyfuniad o fersiynau Peniarth 20 a Llyfr Coch Hergest hyd at 1282. Mae wedyn yn defnyddio'r parhad o Peniarth 20 hyd 1332, ac yna ceir parhad byr pellach hyd 1461, o bosibl o waith Gutun Owain ei hun. Mae golygiad Thomas Jones o'r cronicl yn defnyddio Cotton Cleopatra B. v hyd 1198, gydag amrywiadau o LlGC 7006D, ac yna'r olaf hyd 1461.


Fel mae twristiaid a'r rhai sy'n mynd allan am y diwrnod yn paratoi i ddod i Ogledd Cymru yr haf hwn, mae arweinwyr y GIG yn eu hannog i gael triniaeth yn ddiogel a lleddfu pwysau sydd ar staff meddygol - Bwrdd Iechyd Prifysgol Betsi Cadwaladr\n› Fel mae twristiaid a'r rhai sy'n mynd allan am y diwrnod yn paratoi i ddod i Ogledd Cymru yr haf hwn, mae arweinwyr y GIG yn eu hannog i gael triniaeth yn ddiogel a lleddfu pwysau sydd ar staff meddygol\nBydd y pandemig COVID-19 yn gweld pobl ar draws y DU yn dewis cael gwyliau yn y wlad hon yn hytrach na theithio dramor yn y misoedd sydd i ddod, sy’n golygu y bydd poblogaeth y rhanbarth yn codi’n sylweddol, gan roi straen ychwanegol ar weithwyr ysbyty.\nFel rhan o ymgyrch Llywodraeth Cymru Helpu Ni, Helpu Chi, mae Bwrdd Iechyd Prifysgol Betsi Cadwaladr yn gofyn i ymwelwyr feddwl dwywaith cyn mynychu Adran Achos Brys neu ffonio 999 gyda chyflyrau sydd ddim yn bygwth bywyd.\nYn lle hynny, anogir pobl i ffonio 111 am ddim o linell dir neu ffôn symudol, lle byddant yn derbyn cefnogaeth a chyfarwyddyd 24 awr.\nHefyd mae gwefan GIG 111 Cymru - sy’n cynnwys gwiriwr symptomau ar-lein a manylion o gwynion a chyflyrau cyffredin i edrych allan amdanynt - fferyllfeydd cymunedol, ac Unedau Mân Anafiadau (MIU) sy’n delio gydag ystod o anafiadau o losgiadau, pigiadau, brathiadau anifeiliaid a thoriadau i’r pen, i anafiadau mân i goesau neu freichiau, llygaid ac anafiadau pen.\nMae Dr Chris Stockport, Cyfarwyddwr Gweithredol Gwasanaethau Cychwynnol a Chymunedol yn annog unrhyw un gyda phryderon iechyd i gysylltu â’r platfformau hyn yn y lle cyntaf.\n“Fel mae cyfyngiadau COVID-19 yn llacio a’n bod ni’n nesáu at wyliau’r ysgol, fe fydd cynnydd mawr yn y nifer o bobl yn y rhanbarth,” meddai Dr Stockport.\n“Trwy gydol y pandemig Coronafirws, rydym wedi cofleidio technoleg ddigidol a gwasanaethau rhithwir, a chyda’r rhif ffôn 111 nawr ar gael i gleifion yng Ngogledd Cymru, mae yna sawl ffordd y gall pobl gysylltu i gael mynediad at y GIG yn ddiogel.\n“Bydd hynny yn ei dro yn lleddfu’r pwysau ar staff gofal iechyd, gostwng amseroedd aros ac arbed adnoddau hanfodol pan fyddwn ni eu hangen fwyaf.”\nYchwanegodd: “Trwy ffonio 111 byddwch yn derbyn yr holl gefnogaeth arbenigol a fydd ei angen arnoch, ac os bydd angen apwyntiad neu asesiad y tu allan i oriau, gellir trefnu hynny. Os yw’n argyfwng yna dylech ffonio 999 neu fynd i’r ysbyty agosaf, ond dim ond mewn achos o argyfwng.\n“Ac os ydych yn cymryd meddyginiaeth yn rheolaidd, cofiwch ddod ag o gyda chi.”\nGofynnir i wersylloedd gwyliau, gweithwyr twristiaeth, gwestai a busnesau lletygarwch rannu’r neges gyda gwesteion a helpu i ostwng y pwysau ar weithwyr gofal iechyd yr haf hwn.\nAtegodd Jim Jones, Prif Weithredwr Twristiaeth Gogledd Cymru y geiriau hynny ac ychwanegodd: “Rydym yn disgwyl gwyliau’r haf i fod yn eithriadol o brysur eleni, sydd i’w groesawu ac yn union beth mae’r diwydiant ei angen ar ôl amser mor heriol.\n“Tra rydym eisiau i’n hymwelwyr fwynhau ein hardal hardd, rydym hefyd eisiau iddynt fod yn ymwybodol o sut i gael help os ydynt yn mynd i drafferthion meddygol.\n“Y ffordd hawsaf a chyflymaf o dderbyn cefnogaeth feddygol yw ffonio 111 yn hytrach na mynychu adrannau achosion brys ysbytai, felly gwrandewch ar y cyngor a helpwch staff y GIG yma yng Ngogledd Cymru wrth ymweld â’r ardal.”\nMae GIG 111 Cymru wedi’i staffio gan dîm mawr o nyrsys, meddygon a fferyllwyr, a dwsinau o ymdrinwyr galwadau wedi’u hyfforddi. Mae’r gwasanaeth yn cael ei weithredu gan Ymddiriedolaeth GIG Gwasanaethau Ambiwlans Cymru o leoliadau ar draws Cymru, gan gynnwys mewn canolfan fawr yn Llanelwy.\nAm fwy o wybodaeth ar y ffordd orau o gael mynediad at wasanaethau’r GIG ewch i gwefan GIG 111 Cymru.\nOs nad ydych yn siŵr ble i fynd am y cyngor a’r driniaeth gywir, mae nifer o ddewisidau a gwasanaethau ar gael ar draws Gogledd Cymru i'ch helpu i gael y cyngor iawn.\nDefnyddiwch yr hashnodau #HelpuNiHelpuChi a#HelpUsHelpYou i gefnogi’r ymgyrch Helpu Ni, Helpu Chi.


Llwyddiant i lun o’r iCub yn dysgu wrth chwarae - Prifysgol Aberystwyth\nLlwyddiant i lun o’r iCub yn dysgu wrth chwarae\n‘iCub and Eve’. Mae Eve, sy’n bedair oed, a’r robot iCub yn eistedd wrth fwrdd sydd yn llawn o deganau lliwgar. Yn fuan iawn mae’r ddau’n adeiladau tyrau ystyrlon. Mae Eve yn gorffen y dasg cyn yr iCub ac yn dathlu ei llwyddiant â gwên fawr ar ei hwyneb.\n04 Ebrill 2017\nMae delwedd o robot dynolffurf sy’n dysgu sut i chwarae oddi wrth blentyn ifanc wedi dal sylw beirniaid cystadleuaeth ffotograffiaeth wyddonol Cyngor Ymchwil y Gwyddorau Peirianyddol a Ffisegol (EPSRC).\nYn y llun ‘iCub and Eve’ mae Eve, sy’n bedair oed, a’r robot iCub yn eistedd wrth fwrdd sydd yn llawn o deganau lliwgar.\nYn fuan iawn mae’r ddau’n adeiladau tyrau ystyrlon. Mae Eve yn gorffen y dasg cyn yr iCub ac yn dathlu ei llwyddiant â gwên fawr ar ei hwyneb.\nTynnwyd y llun gan Sandy Spence ac fe’i ysbrydolwyd gan waith ymchwil Dr Patricia Shaw yn Adran Cyfrifiadureg Prifysgol Aberystwyth a dyfarnwyd y drydedd wobr i’r llun yn y dosbarthu ‘Pobl a Sgiliau’.\nHon yw'r drydedd ddelwedd mewn cyfres i brofi llwyddiant yng nghystadleuaeth ffotograffiaeth wyddonol yr EPSRC.\nYn 2015 enillodd 'The Greatest Discovery', oedd yn dangos yr iCub yn 'gwrando' ar y plentyn yng nghroth ei fam Ayesha Jones, y wobr gyntaf yn nosbarth 'Pobl' y gystadleuaeth.\n‘iCub and the tutor’ oedd y llun yn 2016 a oedd yn cynnwys Caiya, merch Ayesha a oedd yn flwydd oed erbyn hynny, yn eistedd wrth y bwrdd ac yn chwarae gyda'r iCub. Roedd y llun hwn hefyd yn fuddugol yn y dosbarth 'Pobl'.\nYn 2015 dyfarnwyd £560,000 gan yr EPSRC i Grŵp Roboteg Ddeallus Prifysgol Aberystwyth ar gyfer prosiect ymchwil tair blynedd lle maent yn gweithio gyda seicolegwyr datblygiadol i gynorthwyo robotiaid i ddysgu mwy am ffiseg gwrthrychau a sut i ddefnyddio gwrthrychau fel offer.\nEsbonia Patricia Shaw, darlithydd mewn Cyfrifiadureg ac aelod o’r Grŵp Roboteg Ddeallus: "Yn ystod babandod mae plant yn dysgu o’u profiadau o'r byd o'u cwmpas. Trwy chwarae gyda gwrthrychau maent yn adeiladu dealltwriaeth o'r gwrthrychau a sut i'w defnyddio, ynghyd â chysyniadau am ffiseg sylfaenol y byd, megis sefydlogrwydd gwrthrych.\n"Yn y gwaith ymchwil hwn, rydym yn modelu sut mae babanod ifanc yn dysgu ac yn ei gymhwyso i robot dynolffurf. Y nod yw datblygu mecanwaith ar gyfer robotiaid i ddysgu am ffiseg sylfaenol y byd drwy ddeall gwrthrychau. Rydym wrth ein bodd bod ein gwaith wedi ei gydnabod am y drydedd flwyddyn yn olynol. Mae’n gyfle gwych i rannu gyda phawb yr hyn yr ydym yn gweithio i’w gyflawni."\nCyhoeddwyd enillwyr Cystadleuaeth Ffotograffiaeth Gwyddoniaeth yr EPSRC ddydd Llun 3 Ebrill 2017.\nRoedd pum categori yn y gwobrau eleni: ‘Eureka & Darganfod’, ‘Arloesi’, ‘Pobl & Sgiliau’ ‘Offer & Chyfleusterau’ a ‘Rhyfedd a Rhyfeddol’.\nEnillydd y brif wobr yw 'Graphene - IPA Ink' gan James Macleod o Brifysgol Caergrawnt, sy’n dangos powdr graffit mewn alcohol, sy’n cynhyrchu inc dargludol.\nY beirniaid eleni oed Martin Keene, Golygydd Lluniau Grŵp y Press Association; Dr Helen Czerski, Darlithydd yn Adran Peirianneg Fecanyddol Coleg Prifysgol Llundain a’r Athro Tom Rodden, Dirprwy Brif Weithredwr yr EPSRC.\nDywedodd Dr Helen Czerski: “Yn aml mae gwyddonwyr a pheirianwyr yn canolbwyntio gymaint ar fanylion technegol eu hymchwil ac o bosibl yn ddall i’r hyn y mae pawb arall yn ei weld yn gyntaf: estheteg eu gwaith. Mae gwyddoniaeth yn rhan o’n diwylliant, ac yn medru cyfrannu mewn cynifer o ffyrdd gwahanol. Mae’r gystadleuaeth hon yn atgof hyfryd o agweddau emosiynol ac artistig gwyddoniaeth, ac mae’n wych bod ymchwilwyr yr EPSRC wedi canfod y cyfoeth hwn yn eu gwaith eu hunain.”\nWrth longyfarch yr enillwyr a'r cystadleuwyr, dywedodd yr Athro Tom Rodden, Dirprwy Brif Weithredwr yr EPSRC: "Mae safon y ceisiadau i’n cystadleuaeth yn dangos bod ymchwilwyr sy’n cael eu cyllido gan yr EPSRC yn awyddus i ddangos pa mor hardd a diddorol y mae gwyddoniaeth a pheirianneg yn medru bod. Hoffwn ddiolch i bawb a gymerodd ran; roedd beirniadu yn anodd iawn.”\n‘Mae’r lluniau rhyfeddol yma yn ffordd dda iawn o adeiladu pontydd rhwng y cyhoedd a’r ymchwil y maent yn ei gyllido, ac ysbrydoli pawb i ymddiddori mewn gwyddoniaeth a pheirianneg.”\nDerbyniodd y gystadleuaeth dros 100 o geisiadau gan ymchwilwyr sy'n derbyn cyllid EPSRC.\nMae’r delweddau a ddaeth yn gyntaf, ail a thrydydd, ynghyd â disgrifiadau, i gyd ar gael i'w lawr-lwytho o wefan yr EPSRC www.epsrc.ac.uk.\n01970 622432 / phs@aber.ac.uk\nAdran Cyfrifiadureg Prifysgol Aberystwyth\nRoboteg Ddeallus ym Mhrifysgol Aberystwyth\nCyngor Ymchwil y Gwyddorau Peirianyddol a Ffisegol (EPSRC)


Moddion y Môr | Asturias yn Gymraeg\nCyhoeddwyd gan: cathasturias | Gorffennaf 18, 2010\nModdion y Môr\nResaca yw’r gair Sbaeneg amdano. Ond roeddwn i wedi dweud neithiwr, ar ôl sawl culín o seidr, y byddwn yn mynd i nofio amser y penllanw y bore ma – am 11.00.\nRywsut fe lwyddais i ddihuno am 10 o’r gloch, wedi bod yn dawnsio yn strydoedd (wel, stryd) Llames tan o leiaf 3am. Yn wyrthiol, fe godais, ces i hyd i bopeth oedd eisiau i fynd i’r traeth, a bant â fi. Wel, am yr union beth i wella resaca. Roedd yr haul yn disgleirio, y môr wedi tawelu, y penllanw ychydig yn is na ddoe, a neb yno ond cwpwl a’u babi – yntau hefyd yn dawel. Es i fewn yn syth a bûm yn nofio am ryw 20 munud nes i lawer mwy o bobol ddechrau cyrraedd. Yn gwneud llawer mwy o sŵn. Ond roedd y feddyginiaeth wedi gwneud ei gwaith ac roedd hi’n amser mynd adref, i wasgu orennau ar gyfer brecwast.\nA dyna fe. Gweddill y dydd: dim byd. Eistedd ar y teras yn darllen ac yn gwylio pili-palas. Tipyn (bach) o chwynnu. Rhy dwym i fynd am dro.\nYn awr gyda’r gwres yn lleihau, dyfrio’r planhigion o gwmpas y tý a meddwl am ginio. Diwrnod perffaith.\nCofnodwyd yn haf, seidr, traeth\n« Yr Ardd a’r Môr – beth arall sydd eisiau?\nOs na Ddaw Olew, Gwna Fisgedi »


Ar Lwybr Diarffordd, pum lleoliad Sanctaidd ar Ynys Môn - Green Lane Bike Tours\n🚴♀ 20 milltir / 32 cilomedr\n🌄 Tua 870′ / 265 medr\n🥪 Cinio mewn caffi wedi ei gynnwys\nDewch i ganfod cefn gwlad Ynys Môn ar y daith feicio hamddenol hon, gyda morluniau godidog, lleoedd cysegredig hardd, blodau gwyllt ar hyd ochrau’r lonydd ac Eryri’n gefndir i’r cyfan.\nEin man cychwyn yw pentref a oedd unwaith dref farchnad fwyaf yr Ynys. Rydyn ni’n ymweld â rai o eglwysi gwledig lleiaf yr ynys, i lawr lonydd deiliog diarffordd.\nCynhwysir cinio Cymraeg go iawn.\nAllwch chi weld wyneb y diafol yn wal yr eglwys? Darganfyddwch pam y cymerodd Brenin Prydeinig hynafol loches ar Ynys Môn, clywed sut y gwnaeth yr aelod gyntaf o Dŷ’r Arglwyddi i droi at Islam gefnogi ein heglwysi gwledig, yna plymio i’r 18fed ganrif trwy lygaid dyddiadurwr.\nMae’r ynys hudolus hon, cartref y derwyddon, wedi’i thrwytho mewn ysbrydolrwydd, hanes ac archeoleg ac mae taith diwrnod yn nwylo arbenigol Teithiau Beic Lôn Las yn brofiad na ddylid ei golli.\nDyma daith arbennig ar gyfer Experience Churches\nArchebwch ar lein rwan


Gwella Cofrestru Canoloesol ac Ôl-ganoloesol: Adroddiad cwmpasog\nAdroddiad cryno Ebrill 2010 – Mawrth 2011\nYmgymerwyd â phrosiect cychwynnol i asesu’r potensial o wella’r gofrestr henebion ar gyfer y cyfnodau canoloesol ac ôl-ganoloesol cynnar. Cynhaliwyd y prosiect trwy Gymru gyfan gan bob un o’r Ymddiriedolaethau Archaeolegol Cymreig, a gwnaed amrediad eang o asesiadau a oedd eisoes wedi’u gwneud ar gyfer pob dosbarth o heneb o fewn y cyfnodau Cynhanesyddol a Rhufeinig. Bwriad y prosiect oedd i ddefnyddio’r Cofnod Amgylchedd Hanesyddol (CAH) rhanbarthol i ganfod a chategoreiddio pob safle canoloesol ac ôl-ganoloesol (hyd at AD 1750), ac i asesu potensial y categorïau sydd wedi’u diffinio ar gyfer gwella’r gofrestr o safleoedd o bwysigrwydd cenedlaethol. Yr oedd y broses ddewis, felly, yn gofalu y byddai’r safleoedd dynodedig yn addas ar gyfer eu cofrestru. Golyga hyn nad oedd y rhestr derfynol yn cynnwys rhai mathau o safleoedd, megis y rhai hynny a oedd fwy addas i gael eu diogelu drwy eu Rhestru, neu hen safleoedd lle nad oedd unrhyw olion archaeolegol wedi goroesi. Rhannwyd y safleoedd i chwe chategori, wedi’u diffinio gan Cadw, sef Eglwysig; Diwydiannol; Amaeth a chynhaliaeth; Trafnidiaeth; Trefol; a Milwrol. Dim ond y pedwar categori cyntaf oedd angen eu hasesu’n llawn ar gyfer y prosiect.\nAed trwy ‘ciplun’ o’r data a gedwir yn y CAH yn Ymddiriedolaeth Archaeolegol Gwynedd a’i hidlo i dderbyn pob safle o’r cyfnodau canoloesol ac ôl-ganoloesol, a phob safle na wyddys ei ddyddiad. Hidlwyd y canlyniad ymhellach i gael gwared â’r safleoedd hynny yn yr adran dyddiad anhysbys, a oedd yn debygol o fod o’r cyfnod cynhanesyddol. Ni wnaed unrhyw hidlo pellach ar y pwynt hwnnw, ond gwnaed mwy o hidlo pan archwiliwyd pob dosbarth o ddata yn fanylach. Yr oedd rhyw 14,000 o gofnodau’n weddill, a rhannwyd y rhain i’r chwe adran y cytunwyd arnynt ynghynt. Archwiliwyd yr adnodd o fewn pob categori, a, lle bo’n bosibl, nodwyd y rhifau a oedd eisoes wedi’u cofrestru a’u rhestru. Casglwyd disgrifiadau o waith a oedd wedi’i wneud yn flaenorol ym mhob categori, a gwnaed asesiad o botensial wella’r gofrestr.\nYr oedd 1089 o safleoedd o fewn y categori hwn. Rhannwyd y rhain ymhellach i bedwar categori arall, sef: eglwysi a chapeli nad ydynt yn cael eu defnyddio; safleoedd mynachaidd (ag eithrio maenorau); croesau a chroesfeini; a ffynhonnau sanctaidd.\nRhannwyd y safleoedd hyn yn ddiwydiannau echdynnu (cloddfeydd metel, glo, calchfaen, gwenithfaen, a chwareli meini melinau); safleoedd prosesu; a safleoedd melinau dŵr a gwynt.\nAmaeth a chynhaliaeth\nYr oedd 2168 o safleoedd yn y categori hwn. Yr oedd y rhan fwyaf yn systemau caeau a therfynau caeau, ond yr oedd cyfrannau pwysig eraill yn cynnwys corlannau, cwningaroedd a pharciau ceirw. Cynhwyswyd maglau pysgod yn y categori hwn, ac hefyd safleoedd o echdynnu mawn. Canfuwyd bod odynau yn isgategori a oedd heb ei gynrychioli’n iawn yn y cofnod. Dim ond pedair odyn sychu grawn sydd wedi’u cofnodi yn y CAH, a gwyddys fod hyn yn dangynrychiolaeth, gan eu bod wedi’u darganfod yn aml ar gloddiadau. Yr oedd yr enghreifftiau cynharaf yn cynnwys dwy ddysgl wedi’u huno neu eu cysylltu gan ffliw – un ar gyfer y tân a’r llall i gynnal llwyfan ar gyfer y grawn. Fe’u dyddir i’r cyfnod Rhufeinig diweddar hyd at y ddeunawfed ganrif, pan y’u disodlwyd gan odynau carreg gyda theils odyn wedi’u cynhyrchu. Y mae odynau gwymon ac odynau rhedyn yn gysylltiedig â’r rhain – ar gyfer cynhyrchu sylffwr a ffosffad, a ddefnyddid yn bennaf i wneud gwydr. Cofnodwyd tair odyn, ond y mae’n debygol fod hyn hefyd yn dangynrychiolaeth. Nid oes yr un wedi’i rhestru na’i chofrestru. Nid oes yr un safle echdynnu na phrosesu mawn wedi’i restru na’i gofrestru, ond y mae’r rhain yn anodd i’w dyddio o olion sydd ar yr arwyneb yn unig.\nCynhwysai’r grŵp hwn bob anheddiad gwledig, tai ac adeileddau cysylltiedig. Yr oedd hwn yn ddosbarth mawr, ac anodd i’w ddosbarthu, ac yn cynnwys hefyd pob anheddiad gwledig anghyfannedd. Cydnabuwyd mai canlyniad yr asesiad Anheddiad Gwledig Anghyfannedd oedd cofrestru sampl cynrychioladol o aneddiadau anghyfannedd. Fodd bynnag, canolbwyntiai’r prosiect ar weddillion adeiladau, a cheid llai o ffocws ar systemau caeau cydffiniol, corlannau defaid ac adeileddau cysylltiedig.\nGwella Cofrestru Canoloesol ac Ôl-ganoloesol (G2156)\nSafleoedd eglwysig: Adroddiad cryno Ebrill 2010 – Mawrth 2011\nBwriad y prosiect hwn oedd i archwilio’r adnodd a geir yn y Cofnod Amgylchedd Hanesyddol am bob safle eglwysig o’r cyfnodau canoloesol ac ôl-ganoloesol (hyd at 1750). Rhannwyd yr adnodd i bedwar categori: Cerfwaith Carreg Canoloesol; Ffynhonnau Sanctaidd; Capeli Canoloesol Anghyfannedd; a Chaeadleoedd Mynachaidd.\nCroesau a Chroesfeini Canoloesol\nYr oedd y rhan hon o’r prosiect, ceid asesiad o’r henebion beddrodol carreg wedi’u cerfio, yn cynnwys cerrig beddau, llunddelwau a chroesau. Ni ddarganfuwyd enghreifftiau pendant o groesau seciwlar (e.e. croesau marchnad), er y gwyddys eu bod wedi bodoli. Darganfuwyd pedair carreg ar ddeg a thrigain. Nid oedd lleoliad naw ohonynt yn wybyddus, yr oedd wyth eisoes yn gofrestredig, a thair yn rhestredig. Yr oedd deugain a dwy o’r gweddill mewn eglwysi. Ceid saith slab yn Ysgol Friars, Bangor.\nDiffinnir ffynnon sanctaidd fel ffynnon sy’n gysylltiedig ag addoliad Cristnogol, er y gallent fod yn tarddu o’r cyfnod cynhanesyddol. Y maent yn enwog am fod yn anodd i’w dyddio, ac y mae’r rhan fwyaf o’r gweddillion sydd wedi goroesi y gellir eu dyddio yn perthyn i’r cyfnod ôl-ganoloesol, er ei bod yn debyg eu bod yn tarddu o gyfnod cynharach. Archwiliodd y prosiect 51 ffynnon, o gyfanswm o 215. Diffiniwyd y cyfan fel ‘ffynhonnau arwyneb’, hynny yw, yn cael eu dŵr o ffrwd ac nid drwy gloddio’n ddyfnach i graig. Rhannwyd y ffynhonnau ymhellach i byllau bychain a phyllau mawrion (trochi). Yr oedd bron i hanner y pyllau bychain yn bantiau naturiol syml, ac yr oedd y gweddill wedi’u cynnwys o fewn waliau cerrig. Gorchuddiwyd nifer fechan â slab. Yr oedd yr holl byllau mwy o fewn waliau cerrig, er bod rhai’n dirywio’n ddrwg, ac i’w gweld fel gwrthglawdd yn unig. Ailadeiladwyd nifer o’r ffynhonnau i’w defnyddio fel cyflenwad dŵr modern.\nEglwysi a chapeli anghyfannedd\nYn y rhan hon o’r prosiect, archwiliwyd pob safle eglwys a chapel canoloesol y gwyddys amdanynt, nad oedd bellach yn eiddo i’r Eglwys yng Nghymru. Rhannwyd y safleoedd i: eglwysi plwyf; capeli y bedd; safleoedd a gysylltir â’r Llys/Maerdref; Capeli anwes; Capeli’n gysylltiedig â chyn-eglwysi ‘clas’; capeli mewn bwrdeistrefi canoloesol; capeli siantri; capeli ffynnon a chapeli mynachaidd. Y mae’r syniad o eglwysi bychain yn ddibynnol ar ‘fam’ eglwys ragorach yn un cynnar, a gall mai hyn oedd dechreuadau rhai capeli. Fodd bynnag, bu diwygiadau eglwysig yn ystod y 12fed ganrif a achosodd ddatblygiad yn y system blwyfol; gwelwyd newid mewn statws, a daeth nifer o gyn-gapeli yn eglwysi plwyf, er bod hierarchaeth benodol yn parhau i fod yn amlwg mor ddiweddar â’r 18fed ganrif. Canfuwyd bod nifer o safleoedd a enwyd yn ‘gapeli’ yn fynwentydd canoloesol cynnar, heb unrhyw dystiolaeth o bresenoldeb adeilad canoloesol.\nArchwiliwyd safleoedd mynachaidd pwysig a ffrierdai yn y rhan hon o’r prosiect. Yr oedd yn cynnwys tri sefydliad Awstinaidd ym Mhenmon, Enlli a Beddgelert; tair mynachlog Sistersaidd yng Nghonwy, Maenan a Chymer; a dau ffrierdy ym Mangor a Llanfaes. Yr oedd y tri sefydliad Awstinaidd yn gysylltiedig ag un ai eglwys ‘glas’ Gymreig frodorol, neu anheddiad mynachaidd a gysylltid â mudiad asgetaidd y ‘celi du’ o Iwerddon (cyfeirir at yr aelodau’n aml fel ‘culdeaid’). Symudwyd y fynachlog Sistersaidd yng Nghonwy i Faenan ym 1283. Ceir rhai gweddillion sy’n sefyll yn y ddau safle, ond y mae cloddiadau sy’n digwydd ar hyn o bryd ym Maenan wedi datgelu mwy o’r adeiladau cwfeiniol. Yng Nghymer y mae’r enghraifft orau o dystiolaeth sy’n sefyll, ond ceir ychydig o amheuaeth ynglŷn â chynllun rhan ddwyreiniol yr eglwys a’i ddiben. Nid oes unrhyw weddillion sefyll yn yr un o’r ddau safle ffrierdy, ond gwyddys eu lleoliad o ganlyniad i weddillion sydd wedi’u claddu.\nYn ôl i brosiectau a ariannwyd gan Cadw >>


Onâr <Madboys>, Aegwynn(EU) — персонаж World of Warcraft: статистика, достижения, прогресс, логи, рейтинги, коллеги и полезные ссылки.\nOnâr, Madboys, EU-Aegwynn\nВ данном разделе представлены сослуживцы персонажа. В списке представлены предположительные сослуживцы и количество совместных ФК. Кликнув на ссылку "Подробнее", вы можете увидеть кого и когда убили вместе данные персонажи.Fizzyy, <Madboys> — 39Samier, <Madboys> — 37Stilk, <Madboys> — 28Weramor, <idea of glory> — 25Tschuwbaka, <Madboys> — 23Kuré, <Madboys> — 19Kurzbein, <Lastwagenfahrer> — 16Flashz, <OffMoD GaMinG> — 16Bárbarus, <murderous frenzy> — 10Luferiá, <HeavenShallBurn> — 8Vukowar — 7Shurikàn, <Lordaerons Bündnis> — 6Holyshy, <Lastwagenfahrer> — 6Patrols, <Mysterium> — 6Tahuul, <Heroic Gaming> — 5Sultor, <Schlägt wie ein Mädchen> — 4Blacklife, <Madboys> — 4Jetsãn, <THE VIPS> — 4Dunkleseelé, <The Illuminated> — 4Muertà, <Cursed Souls> — 4Essentíal, <Lordaerons Bündnis> — 4Gautar, <Madboys> — 4Mikrina, <Lordaerons Bündnis> — 4Jarundaii, <Dark Guardians> — 3Ryzgoor, <Inglourious B> — 3Caleigh — 3Kshin, <Madboys> — 3Tanalvah, <Fegefeuer> — 3Lycaner, <Upps I Crit It Again> — 3Tanalvah — 3Shantus, <Dream Raiders> — 3Rarotax, <TheDarkBrotherhood> — 2Onâr, <Hype> — 2Ballinpally, <Crayola Inc> — 2Daluz — 2Fallout, <Lastwagenfahrer> — 2Scrapzlol, <Madboys> — 2Dissed, <Madboys> — 2Rhelia, <Madboys> — 2Islandkiss — 2Stôrmbrînger, <EODEM> — 2Sweetpepper, <Zinc> — 2\nЗдесь представлены все известные системе персонажи на данном Battle.net аккаунтеEU-Aegwynn: Râno, <Madboys>EU-Blackmoore: Onâr, <Hype>\n— Неизвестный отчет — Madboys, EU–Aegwynn. — Неизвестный отчет — Madboys, EU–Aegwynn. — Неизвестный отчет. — ОО (10), ОО (10 гер.) — Paradoxum, EU–Aegwynn. — ОО (10). — ОО (25 гер.), ОО (ЛФР/гибк.) — Zinc, EU–Aegwynn. — ОО (25 гер.), ОО (ЛФР/гибк.). — ОО (ЛФР/гибк.) — Zinc, EU–Aegwynn. — ОО (ЛФР/гибк.). — ОО (25) — Zinc, EU–Aegwynn. — ОО (25) — Zinc, EU–Aegwynn. — ОО (25) — Zinc, EU–Aegwynn. — ОО (25), ОО (25 гер.) — Zinc, EU–Aegwynn. — ОО (25 гер.), ОО (25), ОО (10) — Zinc, EU–Aegwynn. — ОО (25) — Zinc, EU–Aegwynn. — ОО (25), ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25), ОО (25 гер.) — Zinc, EU–Aegwynn. — ОО (25), ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25) — Bleed it out, EU–Aegwynn. — ОО (25 гер.), ОО (25), ОО (10) — Zinc, EU–Aegwynn. — ОО (25 гер.), ОО (25), ОО (10) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.) — Zinc, EU–Aegwynn. — ОО (25 гер.), ОО (25) — Zinc, EU–Aegwynn. — ОО (25 гер.) — Zinc, EU–Aegwynn. — ОО (10 гер.), ОО (10) — Zinc, EU–Aegwynn. — ОО (10) — Zinc, EU–Aegwynn. — ОО (10 гер.), ОО (10) — Zinc, EU–Aegwynn. — ОО (10 гер.) — Zinc, EU–Aegwynn. — ОО (10 гер.) — Zinc, EU–Aegwynn. — ОО (10) — Zinc, EU–Aegwynn. — ОО (10 гер.), ОО (10) — Zinc, EU–Aegwynn. — ОО (10), ОО (10 гер.) — Zinc, EU–Aegwynn. — ОО (10 гер.) — Zinc, EU–Aegwynn. — ОО (10), ОО (10 гер.) — Zinc, EU–Aegwynn.


Llwybrau - Y Beibl - Gwneud Marc 1 - Y Brenin - Marc 1\n3 Ebrill 2020 | Gan Emyr James\n1 – Y Brenin\nDechrau Efengyl lesu Grist, Mab Duw. Fel y mae’n ysgrifenedig yn y proffwyd Eseia:\n“Wele fi’n anfon fy nghennad o’th flaen i baratoi dy ffordd. Llais un yn galw yn yr anialwch, Paratowch ffordd yr Arglwydd, unionwch y llwybrau iddo’” –\nymddangosodd loan Fedyddiwr yn yr anialwch yn cyhoeddi bedydd edifeirwch yn foddion maddeuant pechodau. Ac yr oedd holl wlad Jwdea, a holl drigolion Jerwsalem, yn mynd allan ato, ac yn cael eu bedyddio ganddo yn afon lorddonen, gan gyffesu eu pechodau. Yr oedd loan wedi ei wisgo mewn dillad o flew camel a gwregys o groen am ei ganol, a locustiaid a mel gwyllt oedd ei fwyd. A dyma’i genadwri: “Y mae un cryfach na mi yn dod ar f’ôl i. Nid ŵyf fi’n deilwng i blygu a datod carrai ei sandalau ef. Â dwr y bedyddiais i chwi, ond â’r Ysbryd Glân y bydd ef yn eich bedyddio.\nEfengyl: Newyddion da.\nProffwyd: Person sy’n dod â neges oddi wrth Dduw.\nCennad: Person sy’n cyhoeddi neges.\nEdifeirwch: Sylweddoli eich bod chi wedi gwneud pethau anghywir a throi i ffwrdd o’r hen ffordd o fyw.\nPechodau: Pethau rydym ni’n eu gwneud sydd yn erbyn cyfraith Duw.\nBedyddio: Seremoni lle mae rhywun yn cael ei drochi â dŵr.\nLocustiaid: Math o bry, tebyg i geiliog y rhedyn.\nCenadwri: Neges neu gyhoeddiad.\nPa fath o bethau sy’n dod i’ch meddwl wrth glywed y gair ‘Brenin’?\nEdrychwch ar y ffordd mae loan yn cael ei ddisgrifio. Pa fath o berson ydych chi’n meddwl oedd e?\nPan fydd pobl bwysig yn ymweld â dinas, dydych chi ddim yn disgwyl iddyn nhw droi Ian heb unrhyw rybudd. Dychmygwch petai eich arwr yn dod i’ch tŷ heb roi gwybod o flaen llaw – fyddech chi ddim yn barod ar ei gyfer.\nMae hyn yn arbennig o wir wrth sôn am frenin neu frenhines. Rydych chi’n disgwyl y bydd rhywun yn mynd o’u blaen, efallai yn chwarae offeryn neu yn gweiddi – fel bod pawb yn gwybod eu bod ar fin cyrraedd ac yn barod i’w croesawu.\nDyma’r union ffordd mae Marc yn dechrau ei lyfr o newyddion da fod lesu Grist, mab Duw, yn dod i’r byd. Roedd yr lsraeliaid, pobl Dduw, wedi bod yn aros ers amser hir am berson y byddai Duw’n ei anfon i’w hachub nhw. Yn awr, o’r diwedd, mae wedi cyrraedd. Fel unrhyw frenin, mae lesu yn anfon rhywun o’i flaen i baratoi’r ffordd. Dyna mae loan Fedyddiwr yn ei wneud. Mae’n galw ar bawb i sylweddoli eu bod wedi byw mewn ffordd sydd yn erbyn Duw ac i ddweud sori am hynny. Yna mae’n eu bedyddio fel arwydd eu bod wedi cael eu golchi’n Iân y tu mewn, fod Duw wedi maddau eu pechodau.\nOnd dydy loan ddim yn edrych fel cennad arferol, nae ydi? Mae popeth amdano, hyd yn oed ei ddillad a’i fwyd, yn dangos ei fod wedi rhoi Ian popeth er mwyn gwasanaethu Duw. A rhag ofn fod pobl yn camddeall pwy yw e, mae’n dweud yn glir ei fod e yn paratoi’r ffordd ar gyfer rhywun llawer mwy arbennig nag ef, rhywun fyddai’n gallu gweithio ar galonnau pobl trwy’r Ysbryd Glân a newid eu bywydau yn llwyr. Pwy arall fyddai’n gallu gwneud hyn ond Brenin yr holl fyd?\nWrth feddwl am y math o ddyn oedd loan, beth ydych chi’n meddwl mae hyn yn ei ddweud wrthym am y Brenin sydd ar fin dod?\nPetaech chi’n clywed bod eich arwr yn dod i’ch gweld, sut fyddai hynny’n gwneud ichi deimlo? Beth ddylai ein hymateb ni fod wrth feddwl fod lesu Grist, mab Duw, y Brenin mawr ar ei ffordd?\ny bydd Duw yn dangos i chi bod angen dweud sori am eich pechod, a gofyn am help wrth geisio dilyn y Brenin.\nBrenin Efengyl Marc Iesu Ioan Fedyddiwr\nBeth yw’r Nadolig?\ngan Andrew Settatree\nArfogaeth Duw: Iachawdwriaeth


Deunydd ETPU |cyflenwr gwneuthurwr o Taiwan dosbarthwr cyfanwerthwr\nGREAT EASTERN RESINS INDUSTRIAL CO., LTD. yn y gwneuthurwr, cyflenwr ac allforiwr o Deunydd ETPU, Ffatri lleoli yn Taiwan. Yn ystod y blynyddoedd diwethaf, rydym yn cyflenwi i gyd dros y cynnyrch cleientiaid byd gyda chynhyrchion o ansawdd uchel gyda phrisiau rhesymol. Mae gorchymyn arfer a gorchmynion arferol ar gael. Mae gennym gnewyllyn profedig o weithwyr proffesiynol sy'n gwneud i ni gymwys iawn i ddarparu gwasanaethau masnachu i'r safonau uchaf. Rydym wedi ein rôl o dîm o weithwyr proffesiynol profiadol a chymwysterau da, gallu i ymdrin ag unrhyw ofynion y cleientiaid. Os ydych am wybod mwy, os gwelwch yn dda mae croeso i cysylltu â ni.\nDeunydd ETPU cynhyrchu ac yn cyflenwi dosbarthwr ffatri hefyd yn cyfanwerthwr - dros 87,494 brynwyr o gwmpas y byd ar tpu-resin.com\nPolywrethan Thermoplastig Ehangedig\ngweithgynhyrchu gan ddefnyddio mewnbynnau ffactor radd uchel yn unol â safonau ansawdd rhyngwladol hefyd ar gael mewn gwahanol fanylebau i ddiwallu anghenion variegated ein cleientiaid gwerthfawr a gellir ei addasu yn unol â'u gofynion yn o fewn gyfradd y farchnad. Mae tîm o arholwyr ansawdd yn gwneud yn siŵr mai dim ond cynhyrchion flawless yn cael eu hanfon ar gyfer safleoedd y cwsmeriaid '. Rydym yn mawr obeithio i sefydlu longtime a pherthynas gyfeillgar busnes gyda chi.